## Örömhír

**A 39. zsoltár válasza:** Íme, eljövök, Uram, \* hogy teljesítsem azt, amit kívánsz.

**Evangélium (Jn 1,35-42)**

Abban az időben: Ott állt (Keresztelő) János két tanítványával, és mihelyt meglátta Jézust, amint közeledett, így szólt: „Nézzétek, az Isten Báránya!” Két tanítványa hallotta, hogy (János) ezt mondta , és követni kezdte Jézust. Amikor Jézus megfordult, s látta, hogy követik, megkérdezte: „Mit kívántok?” Azok ezt felelték: „Rabbi – ami annyit jelent, hogy Mester –, hol laksz?” „Jöjjetek, nézzétek meg!” – mondta nekik. Elmentek tehát vele, megnézték, hogy hol lakik, és aznap nála maradtak. Ez a tizedik óra ige körül volt. A kettő közül, akik hallották ezt Jánostól és követték (Jézust), az egyik , András volt, Simon Péter testvére. Ő először testvérével, Simonnal találkozott, és szólt neki: „Megtaláltuk a Messiást, vagy más szóval a Fölkentet”, és elvitte Jézushoz. Jézus rátekintett, és így szólt hozzá: „Te Simon vagy, János fia, de Kéfásnak, azaz Péternek fognak hívni.”

## Templomaink miserendje

**Bazilika**hétköznap 18.00 órakor  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Adorációs iskola

A Ciszterci Nagyboldogasszony templom adorációs iskolát indít január 23-án. Keddenként 18 órától 20 óráig vannak a találkozások, amelyek keretében a résztvevők elsajátíthatják a szentségimádás imaformáját. A kurzusra január 20-ig lehet jelentkezni a ciszter.adoratio@gmail.com email címen vagy a 06-30/567-97-74 telefonszámon.

## Szentlélekszeminárium

A Ciszterci Nagyboldogasszony tempomban „Élet a Lélekben” szeminárium indul január 31-én 17.30-kor a 15-20 éves fiatalok részére. A program lelkivezetője Imrefi Mór ciszterci atya. További részletek és január 25-ig jelentkezés a szentlelkesfiatalok@gmail.com email címen vagy a 06-30/567-97-74 telefonszámon.

## Hirdetések

* Vízkereszthez kapcsolódó régi szép szokás házunk, lakásunk megáldása. Aki szeretne otthonára áldást kérni, az a szentmisék után a sekrestyében, vagy az alábbi elérhetőségeken tud időpontot egyeztetni:  
  Visnyei László atya: 06-20/285-73-88  
  Bak Ádám atya: 06-70/469-88-27  
  Dózsa István atya: 06-30/628-16-11
* Hétfőn 18 órakor +Dr. Szilárdfy Zoltán művészettörténész, áldozó pap lelki üdvösségéért mutat be püspökatya szentmisét a bazilikában.
* Árpádházi Szent Margit ünnepéhez kapcsolódóan január 16-17-18-án tríduumot tartunk a szemináriumi templomban. A szentmisék 17 órakor kezdődnek, szentbeszédet mond főtisztelendő Kertész Péter pápai káplán, kanonok, esperes atya.
* Shvoy Lajos püspök halálának 50. évfordulója alkalmából január 19-én, pénteken 15 órától 17 óráig emlékkonferencia lesz a Szent István Művelődési Házban.  
  Január 21-én, vasárnap 10.30-kor Spányi Antal megyéspüspök ünnepi szentmisében emlékezik meg püspökelődjéről. Mindkét alkalomra szeretettel hívjuk a kedves híveket.
* Január 21 és 28 között tartjuk meg az ökumenikus imahetet, amelyen a keresztények közötti egységért imádkozunk. Idén a Kivonulás könyvének egyik mondata lesz az alapige: „Uram, a jobbod kitűnik erejével.” (Kiv 15,6)  
    
  Vasárnap 18 órakor a Széchenyi úti református templomban igehirdető Spányi Antal megyéspüspök  
  Hétfő 18 órakor a Széchenyi úti baptista imaházban  
  igehirdető Tóth Tamás esperes, plébános  
  Kedd 18 órakor a Széchenyi úti baptista imaházban  
  igehirdető Berze János református lelkész  
  Szerda 18 órakor a Budai úti református templomban  
  igehirdető Révész Lajos baptista lelkész  
  Csütörtök 18 órakor az evangélikus templomban  
  igehirdető Kovács Dániel baptista lelkész  
  Péntek 18 órakor az öreghegyi katolikus templomban   
  igehirdető Szemerei János evangélikus püspök  
  Szombat 18 órakor az evangélikus templomban   
  igehirdető Steinbach József református püspök  
  Vasárnap 18 órakor a székesegyházban   
  igehirdető Bencze András evangélikus püspök helyettes.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  **A Magyar Katolikus Egyház technikai száma: 0011**  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  **Katolikus Oktatás és Nevelés Alapítvány  
  19096531-1-07**
* A bazilikában lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27