## Örömhír

**A 94. zsoltár válasza:** Bár hallgatnátok ma Isten szavára: \* „Népem, ne légy kemény szívű.”

**Evangélium (Mk 1,21-28)**

Kafarnaum városában Jézus szombaton bement a zsinagógába, és tanított. Mindenki nagyon csodálkozott tanításán, mert úgy tanította őket, mint akinek hatalma van, és nem úgy, mint az írástudók. A zsinagógában volt egy ember, akit megszállt a tisztátalan lélek. Ez így kiáltott fel: „Mi közünk egymáshoz, názáreti Jézus? Azért jöttél, hogy elpusztíts minket? Tudom, ki vagy: az Isten Szentje!” Jézus ráparancsolt: „Hallgass el, és menj ki belőle!” A tisztátalan lélek erre össze-vissza rángatta az embert, aztán nagy kiáltással kiment belőle. Mindenki nagyon megdöbbent. Az emberek egymást kérdezgették: „Mi ez? Új tanítás, és milyen hatalmas! Még a tisztátalan lelkeknek is parancsol, és azok engedelmeskednek neki!” El is terjedt a híre hamarosan Galilea egész vidékén.

## Templomaink miserendje

**Bazilika**hétköznap 18.00 órakor (ezen a héten pénteken 17 órakor kezdődik!)  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Lisztérzékenyek áldozása

A bazilikában lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

## Hirdetések

* Január 21 és 28 között tartjuk meg az ökumenikus imahetet, amelyen a keresztények közötti egységért imádkozunk. Idén a Kivonulás könyvének egyik mondata az alapige: „Uram, a jobbod kitűnik erejével.” (Kiv 15,6)  
    
  A befejező alkalom vasárnap 18 órakor van a székesegyházban, ahol  
  Bencze András evangélikus püspök helyettes tartja az igehirdetést. Szeretettel várjuk a híveket, hogy közösen imádkozzunk a keresztények egységéért, és a hitünkről való közös tanúságtételért.
* Csütörtökön 18 órakor a bazilikában lesz a város plébániáinak közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra.
* Pénteken, február 2-án 17 órakor, Urunk bemutatásának ünnepén, Gyertyaszentelő Boldogasszony napján, Spányi Antal megyés püspök atya tart ünnepi szentmisét a Székesegyházban. A Megszentelt élet világnapján a főpásztor együtt imádkozik az ünnepre meghívást kapott szerzetesekkel, szerzetesnővérekkel, a Prohászka Imaszövetség tagjaival és a plébániákon működő közösségek és a lelkiségi mozgalmak, képviselőivel. A megyés püspök vezetésével közösen adnak hálát a papok és a szerzetesek hivatásukért. Kérjük a kedves híveket, kapcsolódjanak be az ünnep szentmisébe. Ezen az estén 18 órakor nem lesz másik szentmise a bazilikában.
* A képviselőtestületi szokásos elsőpénteki összejövetele februárban elmarad.
* Február 3-án, szombaton 19 órakor a szemináriumi templomban „Barokk zene bölcsője, Itália” címmel az Alba Regia Szimfonikus Zenekar művészeinek koncertje lesz. A belépés díjtalan, szeretettel várják a zeneszerető közönséget.
* Február 11-én, vasárnap 10.30-kor Spányi Antal megyés püspök atya a Székesegyházban koncelebrált szentmisét mutat be a város papságával, amelynek keretében kiszolgáltatja a betegek kenetének szentségét. Kérjük, hogy akik a betegek kenetének szentségét fel kívánják venni, azok előtte végezzék el szentgyónásukat is. A szentmisében megemlékezünk mindazokról az orvosokról, nővérekről, betegápolókról és családtagokról, akik önzetlen szolgálatukkal enyhítik a szenvedők fájdalmait.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  **A Magyar Katolikus Egyház technikai száma: 0011**  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  **Katolikus Oktatás és Nevelés Alapítvány  
  19096531-1-07**

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27