## Örömhír

**A 146. zsoltár válasza:** Dicsérjétek az Urat, \* aki a megtört szívűeket meggyógyítja.

**Evangélium (Mk 1,29-39)**

Abban az időben: Jézus kijött a zsinagógából, és elment Simon és András házába. Simon anyósa lázas betegen feküdt. Mindjárt szóltak is Jézusnak. Jézus odament hozzá, megfogta a kezét, és fölsegítette. Erre megszűnt a láza, és szolgált nekik. Amikor lement a nap és beesteledett, odavitték hozzá a betegeket és a gonosz lélektől megszállottakat. Az egész város ott szorongott az ajtó előtt. Jézus pedig sokakat meggyógyított, akik különböző bajokban szenvedtek; és sok ördögöt kiűzött. De nem engedte megszólalni őket, mert tudták, hogy ő kicsoda. Hajnalban Jézus nagyon korán kelt. Kiment (a házból), elment egy elhagyatott helyre, és ott imádkozott. Simon és a vele lévők utánamentek. Mikor megtalálták, azt mondták neki: „Téged keres mindenki!” De ő azt felelte: „Menjünk el máshová, a szomszédos helységekbe, hogy ott is hirdessem az evangéliumot, – hiszen ezért jöttem.” És ment, hirdette az evangéliumot a zsinagógákban Galilea egész területén, és kiűzte az ördögöket.

## Templomaink miserendje

**Bazilika**hétköznap 18.00 órakor  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Lisztérzékenyek áldozása

A bazilikában lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

## Szent István Művelődési Ház programja

**Február 6. 17.30** – „Kapcsolatok vonzásában - A személy misztériuma” Dr. Janka Ferenc filozófus, teológiai tanár előadása. (Belépő: 500 Ft)

**Február 7. 17.30** – „Istenkeresés, család, média” Beszélgetés Gundel Takács Gáborral. (Belépés díjtalan)

## Hirdetések

* Ma a szentmisék végén Balázs-áldást adunk.
* Várjuk azok jelentkezését, akik május és november között a templomőri szolgálatot el szeretnék látni. Jelentkezni a szentmise után a sekrestyében lehet.
* Kedden 18.30-kor a hitoktatók részére megbeszélés lesz a plébánián, minden hitoktatót szeretettel várunk!
* Szerdán a bazilikai esti szentmisét a rózsafüzér-társulat élő- és elhunyt tagjaiért ajánljuk fel. A szentmisét követően a rózsafüzér-társulat részére titokcsere lesz.
* Csütörtökön az esti szentmise után a karitászcsoport tagjainak lesz megbeszélés a plébánián.
* A vízivárosi Jézus Szíve templomban 24 órás szentségimádás lesz február 9-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Február 11-én, vasárnap 10.30-kor Spányi Antal megyés püspök atya a Székesegyházban koncelebrált szentmisét mutat be a város papságával, amelynek keretében kiszolgáltatja a betegek kenetének szentségét. Kérjük, hogy akik a betegek kenetének szentségét fel kívánják venni, azok előtte végezzék el szentgyónásukat is. A szentmisében imádkozunk az egészségügyben dolgozókért, betegápolókért és családtagokért, akik önzetlen szolgálatukkal enyhítik a szenvedők fájdalmait.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  **A Magyar Katolikus Egyház technikai száma: 0011**  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  **Katolikus Oktatás és Nevelés Alapítvány  
  19096531-1-07**

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27