## Örömhír

**A 31. zsoltár válasza:** Te vagy, Uram, menedékem, \* a szabadulás örömével veszel körül engem.

**Evangélium (Mk 1,40-45)**

Abban az időben: Egy leprás jött Jézushoz. Térdre borult előtte, és így kérlelte: „Ha akarod, te meg tudsz tisztítani engem!” Jézusnak megesett rajta a szíve. Kinyújtotta kezét, megérintette, és azt mondta neki: „Akarom! Tisztulj meg!” Erre rögtön elmúlt a leprája, és megtisztult. Jézus szigorúan ráparancsolt, és mindjárt elküldte ezekkel a szavakkal: „Vigyázz, ne szólj erről senkinek egy szót sem, hanem menj, mutasd meg magadat a papnak, és tisztulásodért mutasd be a Mózes rendelte áldozatot, bizonyságul nekik.” Ám az, alighogy elment, mindenfelé hirdetni és híresztelni kezdte a dolgot. Emiatt Jézus nem mehetett többé nyilvánosan a városba, inkább kint, elhagyatott helyeken tartózkodott. Mégis, mindenünnen özönlöttek hozzá az emberek.

## Templomaink miserendje

**Bazilika**hétköznap 18.00 órakor  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Lisztérzékenyek áldozása

A bazilikában lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

## Szent István Művelődési Ház programja

**Február 13. (kedd) 17.30** – „Kapcsolatunk a házastársunkkal, a tartós házasság alappillérei.” Dr. Túri Ferenc pszichiáter, egyetemi tanár előadása. (Belépés díjtalan)

**Február 15. (csütörtök) 17.30** – „Keresztények a mai Szentföldön” Jungbert Béla PhD nyugalmazott nagykövet előadása.

## A székesegyház felújítása

Húsvét után elkezdődik a székesfehérvári székesegyház teljes belső felújítása. A felújítás idejére a bazilika bezárásra kerül, a liturgiákat a Szent Imre templomban fogjuk végezni. A restaurálás várhatóan négy évig fog tartani.

## Hirdetések

* Február 11-én, a Betegek Világnapján 10.30-kor Spányi Antal megyés püspök atya a bazilikában koncelebrált szentmisét mutat be a város papságával, amelynek keretében kiszolgáltatja a betegek kenetének szentségét. Kérjük, hogy akik a betegek kenetének szentségét fel kívánják venni, azok előtte végezzék el szentgyónásukat is. A szentmisében imádkozunk az egészségügyben dolgozókért, betegápolókért és családtagokért, akik önzetlen szolgálatukkal enyhítik a szenvedők fájdalmait.
* Télbúcsúztató farsangi mulatságra várják a 6-12 éves korú gyerekeket a Székesfehérvári Egyházmegyei Múzeumba február 13-án, hamvazószerda előtti kedden délután fél 5-re. A múzeum korábbi nagy sikerű eseményeihez híven most is színes programot állítottak össze a szervezők. Maszkkészítő kézműves foglalkozás és megmérettetés, sorverseny és fánkevő verseny szerepel többek között a másfél órásra tervezett eseményen. A programon a részvétel ingyenes.
* Húshagyó kedden a bazilikai esti szentmise előtt 17.30-tól szentségimádást tartunk.
* A héten hamvazószerdával kezdetét veszi a nagyböjti idő. Hamvazószerdán a bazilikai esti szentmisében lesz a hamvazkodás szertartása. Akik nem tudnak hamvazószerdán szentmisén részt venni, azok nagyböjt első vasárnapjának szentmiséin is tudnak hamvazkodni.
* A nagyböjti időben lemondásokkal, böjtöléssel és lelki programokkal készülünk a húsvéti feltámadási ünnepre. Böjti fegyelem: Szigorú böjtöt Hamvazószerdán és Nagypénteken tartunk. E napokon csak háromszor étkezünk és egyszer lakunk jól. A nagyböjti péntekeken is hústilalom van. A böjt 18 éves kortól 60 éves korig az egészségeseknek kötelező. A húsvéti szentgyónás és szentáldozás ideje hamvazószerdától Szentháromság vasárnapig (Pünkösd utáni első vasárnapig) tart.
* Nagyböjti időben péntekenként 17.30-kor közös keresztúti imádságot végzünk a bazilikában.
* Pénteken az esti szentmise keretében megáldjuk a méztermelők mézét. A méz az őskeresztény hagyományban az isteni természetnek és a feltámadásba vetett hitnek vált jelképévé.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  **A Magyar Katolikus Egyház technikai száma: 0011**  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  **Katolikus Oktatás és Nevelés Alapítvány  
  19096531-1-07**

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27