## Örömhír

**Az 117. zsoltár válasza:** Ezt a napot az Úristen adta: \* örvendjünk és vigadjunk rajta.

**Evangélium (Jn 20,1-9)**

A hét első napján, kora reggel, amikor még sötét volt, Mária Magdolna kiment a sírhoz. Odaérve látta, hogy a követ elmozdították a sírtól. Erre elfutott Simon Péterhez és a másik tanítványhoz, akit Jézus szeretett, és hírül adta nekik: „Elvitték az Urat a sírból, és nem tudom, hova tették?” Péter és a másik tanítvány elindult, és a sírhoz sietett. Futottak mind a ketten, de a másik tanítvány gyorsabban futott, mint Péter, és hamarabb ért a sírhoz. Benézett, és látta az otthagyott gyolcsleplet, de nem ment be. Közben odaért Simon Péter is. Ő is látta az otthagyott lepleket és a kendőt, amely Jézus fejét takarta. Ez nem volt együtt a leplekkel, hanem külön feküdt összehajtva egy helyen. Akkor bement a másik tanítvány is, aki először ért a sírhoz. Látta mindezt és hitt. Addig ugyanis még nem értették meg, hogy Jézusnak fel kellett támadnia a halálból.

## Templomaink miserendje

**Bazilika (április 6-ig!)**hétfőn, kedden és szerdán 18.00 órakor

csütörtökön elmarad, mert az öreghegyi templomban lesz püspöki szentmise 18 órakor!  
A felújítás előtti utolsó szentmise április 5-én lesz, április 7-től már nem lesz szentmise a bazilikában.

**Szent Imre templom (április 6-ig!)**  
hétköznap 8.00 órakor

vasárnap 8.00 és 17.00 órakor  
**Szent Imre templom (április 7-től!)**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

## Prohászka Ottokár emlékmise halálának 91. évfordulója alkalmából

A Székesfehérvári Egyházmegye és a Központi Szeminárium szervezésében a Papnevelő Intézet dísztermében konferenciával, valamint az Egyetemi templomban 18 órakor kezdődő szentmisével emlékeznek Prohászka Ottokár püspökre, halálának 91. évfordulóján.

A szentmise után koszorúzás Prohászka Ottokár mellszobránál a szeminárium kertjében.

## Hirdetések

* Plébániánk minden tagjának és családjának a feltámadt Krisztus örömével kívánunk áldott húsvéti ünnepet!
* Köszönjük mindazok munkáját, akik az ünnepek alatt szolgálatukkal segítették, hogy a nagyheti és húsvéti liturgiáinkban méltó módon ünnepelhessük meg Krisztus misztériumát.
* Húsvéthétfői szentmisék templomainkban:  
  7.00 Szemináriumi templom  
  7.00 Vízivárosi templom  
  7.30 Bazilika  
  8.00 Szent Imre templom  
  9.00 Bazilika  
  9.00 Szemináriumi templom  
  10.00 Vízivárosi templom  
  10.30 Bazilika  
  18.00 Bazilika  
  18.00 Vízivárosi templom
* Április 4-én, szerdán 10 órakor a bazilikában ünnepi, hálaadó szentmisét tartunk Spányi Antal megyéspüspök atya püspökké szentelésének 20. és megyéspüspökké való kinevezésének 15. évfordulója alkalmából. Kérjük a híveket, jöjjenek el az ünnepi szentmisére.
* Csütörtökön 18 órakor az öreghegyi templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Bazilikában ezen az estén nem lesz szentmise.
* Pénteken (április 6-án) 18.30-kor a plébánia képviselőtestületének lesz a szokásos havi megbeszélése a bazilikában. Minden testületi tagot szeretettel várunk.
* Áprilistól elkezdődnek a bazilika belső felújítási munkái. A restaurálás idejére a székesegyház bezárásra kerül. Liturgiáinkat április 7-től kezdődően a Városház téren található Szent Imre templomban tartjuk a következő rendben:  
  hétfőtől péntekig 8.00 és 18.00 órakor  
  szombaton 8.00 és 19.00 órakor  
  vasárnap 7.30, 9.00, 10.30, 17.00 és 19.00 órakor
* Buzdítjuk a híveket, hogy vegyenek részt az április 8-i országgyűlési választáson.
* Plébániánk Rózsafüzér-társulata május 1-én zarándokutat szervez Szombathelyre Brenner János boldoggá avatási szentmiséjére. Útiköltség 5.000 Ft. Jelentkezni lehet Nardai Erikánál a 0630/402-06-18 telefonszámon.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány  
  19096531-1-07**

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27