## Örömhír

**Az 117. zsoltár válasza:** Adjatok hálát az Úrnak, mert jó, \* mivel irgalma örökké megmarad.

**Evangélium (Jn 20,19-31)**

Amikor a hét első napján (Húsvétvasárnap) beesteledett, Jézus megjelent a tanítványoknak ott, ahol együtt voltak, pedig a zsidóktól való félelmükben zárva tartották az ajtót. Belépett és így szólt hozzájuk: „Békesség nektek!” Miután ezt mondta, megmutatta nekik a kezét és az oldalát. Az Úr láttára öröm töltötte el a tanítványokat. Jézus megismételte: „Békesség nektek! Amint engem küldött az Atya, úgy küldelek én is titeket.” E szavak után rájuk lehelt, és így folytatta: „Vegyétek a Szentlelket! Akinek megbocsátjátok bűneit, az bocsánatot nyer, s akinek nem bocsátjátok meg, az nem nyer bocsánatot.” A tizenkettő közül az egyik, Tamás, vagy melléknevén Iker, nem volt velük, amikor Jézus megjelent nekik. Később a tanítványok elmondták neki: „Láttuk az Urat.” De ő így szólt: „Hacsak nem látom kezén a szegek nyomát, ha nem érintem ujjaimat a szegek helyéhez, és nem tapintom meg kezemmel oldalát, én nem hiszem!” Nyolc nap múlva ismét együtt voltak a tanítványok. Tamás is ott volt velük. Ekkor újra megjelent Jézus, bár az ajtó zárva volt. Belépett és köszöntötte őket: „Békesség nektek!” Tamásnak pedig ezt mondta: „Nyújtsd ide az ujjadat és nézd a kezemet! Nyújtsd ki a kezedet és érintsd meg oldalamat! Ne légy hitetlen, hanem hívő!” Tamás így válaszolt: „Én Uram, én Istenem?” Jézus ezt mondta neki: „Most már hiszel, Tamás, mert láttál engem. Boldogok, akik nem láttak, és mégis hisznek!” Jézus még sok más csodajelet is művelt tanítványai szeme láttára, de azok nincsenek megírva ebben a könyvben. Ezeket viszont megírták, hogy higgyétek: Jézus a Messiás, az Isten Fia, és hogy a hit által életetek legyen benne.

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

## 1+1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány  
19096531-1-07**

## Emlékeztető azoknak, akik a Szent Imre templomban készülőknek elsőáldozásra

* Szeretettel hívjuk az elsőáldozásra készülőket és családtagjaikat a vasárnapi 9 órai diákmisékre a Szent Imre templomba.
* Április 22-én a 9 órai szentmisében lesz a keresztelkedés azoknak, akik még nincsenek megkeresztelve. A keresztelkedők és keresztszüleik (nem kötelező a keresztszülő!) részére a szentélyben külön helyet biztosítunk.
* Április 28-án (szombaton) 9 órakor főpróba és az első szentgyónás elvégzése. A próba kb. 20 perces lesz, utána, aki elvégezte a szentgyónását haza mehet, nem kell megvárni a végét.
* Április 29-én a 9 órai szentmisében lesz az elsőáldozás. Az elsőáldozóknak külön helyet és egységes fehér ruhát biztosítunk.  
  Felkértünk fotóst, aki a liturgiáról és az elsőáldozásról fényképeket készít, amit minden elsőáldozó megkap.  
  A családtagok oldalt, az első padsorig jöhetnek előre, ha külön képeket szeretnének készíteni.  
  A szentmise után lehetőség lesz csoportképet, családi képet készíteni a templomban.  
  A szentmise után egy rövid együttlétre átmegyünk a Szent István Művelődési Házba, ahol az elsőáldozók megkapják az emléklapokat.

## Emlékeztető a bérmálkozásra készülőknek

* Szeretettel hívjuk a bérmálkozásra készülőket és családjukat a vasárnapi 9 órai diákmisékre a Szent Imre templomba.
* Akik nincsenek megkeresztelkedve vagy nem voltak még elsőáldozók, azok olvassák el az elsőáldozásra várók emlékeztetőjét is!
* Május 18-án (pénteken) 18 órakor főpróba lesz a Vasútvidéki Prohászka templomban.
* Május 20-án 9.30-kor ünnepi, püspöki szentmise keretében lesz a bérmálkozás a Vasútvidéki Prohászka templomban.

## Hirdetések

* Buzdítjuk a híveket, hogy vegyenek részt az április 8-i országgyűlési választáson.
* A székesfehérvári püspök az egyházmegye papsága és a rokonság nevében is tudatja, hogy Dr. Gajáry Aladár professzor életének 89., pappá szentelésének 65. évében, 2018. március 29-én elhunyt az Úrban. Paptestvérünket, aki Kapuváron született 1929. február 28-án, Rómában szentelték pappá 1953. október 10-én. Filozófiai és teológiai doktorátust szerzett 1956-58 között Rómában. Teológiai repetitor lett Rómában, a Collegium Germanicum et Hungaricum intézményben 1958-64 között. Teológiai tanárként, mint a dogmatika professzora szolgált Chur-ban (Svájc) a Teológiai Főiskolán 1964-2000. között. A teológiai főiskola rektora volt 1973-78, majd 1986-1991. között. 2000-ben vonult nyugállományba.  
  **Paptestvérünk lelki üdvösségéért gyászmisét mutatunk be 2018. április 16-án (hétfőn) 18 órakor a székesfehérvári Szent Imre templomban.**
* Plébániánk Rózsafüzér-társulata május 1-én zarándokutat szervez Szombathelyre Brenner János boldoggá avatási szentmiséjére. Útiköltség 5.000 Ft. Jelentkezni lehet Nardai Erikánál a 0630/402-06-18 telefonszámon.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27