## Örömhír

**A 117. zsoltár válasza:** A kő, amelyet az építők félredobtak, \* íme, az lett szegletkővé.

**Evangélium (Jn 10,11-18)**

Abban az időben Jézus így szólt: Én vagyok a jó pásztor. A jó pásztor életét adja a juhokért. A béres azonban, aki nem pásztor, akinek a juhok nem a sajátjai, otthagyja a juhokat, és elfut, amikor látja, hogy jön a farkas. A farkas aztán elragadja és szétkergeti őket. A béres azért fut el, mert béres, és nem törődik a juhokkal. Én vagyok a jó pásztor. Ismerem enyéimet, és enyéim is ismernek engem, – mint ahogy az Atya ismer engem, és én ismerem az Atyát. Életemet adom a juhokért. De más juhaim is vannak, amelyek nem ebből az akolból valók. Ezeket is vezetnem kell. Hallgatni fognak szavamra, és egy nyáj lesz és egy pásztor. Azért szeret engem az Atya, mert odaadom az életemet, hogy majd ismét visszavegyem. Nem veszi el tőlem senki, magam adom oda, mert van rá hatalmam, hogy odaadjam, és van rá hatalmam, hogy visszavegyem. Ezt a parancsot kaptam Atyámtól.”

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

**Hosszú temetői kápolna**vasárnap 7.30

## 1+1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány  
19096531-1-07**

## Emlékeztető azoknak, akik a Szent Imre templomban készülőknek elsőáldozásra április 29-én

* Szeretettel hívjuk az elsőáldozásra készülőket és családtagjaikat a vasárnapi 9 órai diákmisékre a Szent Imre templomba.
* Április 22-én a 9 órai szentmisében lesz a keresztelkedés azoknak, akik még nincsenek megkeresztelve. A keresztelkedők és keresztszüleik (nem kötelező a keresztszülő!) részére a szentélyben külön helyet biztosítunk.
* Április 28-án (szombaton) 9 órakor főpróba és az első szentgyónás elvégzése. A próba kb. 20 perces lesz, utána, aki elvégezte a szentgyónását hazamehet, nem kell megvárni a végét.
* Április 29-én a 9 órai szentmisében lesz az elsőáldozás. Az elsőáldozóknak külön helyet és egységes fehér ruhát biztosítunk.  
  A lisztérzékenyeknek lehetőségük van csökkentett glutén tartalmú szentostyával áldozni. Kérjük, aki ilyen ostyával szeretne áldozni, jelezze azt.  
  Felkértünk fotóst, aki a liturgiáról és az elsőáldozásról fényképeket készít, amit minden elsőáldozó megkap.  
  A családtagok oldalt, az első padsorig jöhetnek előre, ha külön képeket szeretnének készíteni.  
  A szentmise után lehetőség lesz csoportképet, családi képet készíteni a templomban.  
  A szentmise után egy rövid együttlétre átmegyünk a Szent István Művelődési Házba, ahol az elsőáldozók megkapják az emléklapokat.

## Emlékeztető a bérmálkozásra készülőknek

* Szeretettel hívjuk a bérmálkozásra készülőket és családjukat a vasárnapi 9 órai diákmisékre a Szent Imre templomba.
* Akik nincsenek megkeresztelkedve vagy nem voltak még elsőáldozók, azok olvassák el az elsőáldozásra várók emlékeztetőjét is!
* Május 18-án (pénteken) 18 órakor főpróba lesz a Vasútvidéki Prohászka templomban.
* Május 20-án 9.30-kor ünnepi, püspöki szentmise keretében lesz a bérmálkozás a Vasútvidéki Prohászka templomban.

## Hirdetések

* Ma van az egyházmegyei gyűjtés. Idei évben egyházmegyénk kiemelt zarándokhelye, a bodajki kegyhegy felújításához járulhatunk hozzá vasárnapi persely adományunkkal. Kérjük és hálásan köszönjük a hívek felajánlásait.
* Ma Jópásztor vasárnapja, a papi és szerzetesi hivatások ünnepe van. Ebből az alkalomból a mai szentmiséken Sisa István Lénárd egyházmegyénk diakónus szentelés előtt álló kispapja tesz tanúságot a papi hivatásáról.
* Azok az érettségizett, vagy érettségi előtt álló fiatalok, akik papi hivatást éreznek magukban és a Székesfehérvári Egyházmegye keretében kívánnak papi szolgálatot teljesíteni, felvételi kérelmüket június 15-ig juttassák el az Egyházmegyei Hivatal címére. A jelentkezésben a kérelmező saját kézzel írt önéletrajzában azt is fogalmazza meg, hogy mi vezette őt a papi hivatás felé. A kérelemhez csatolni kell a plébános ajánló sorait.
* A székesfehérvári Szent Imre Általános Iskola és Óvoda 2018. április 24-25-26-án óvodai beiratkozást tart, melyre szeretettel várják azokat a családokat, akik a 2018/19-es nevelési évre óvodába szeretnék íratni gyermekeiket. Azoknak a gyermekeknek a jelentkezését várják, akik 2019. május 31-ig betöltik 3. életévüket. A beiratkozás helyszíne: Szent István tér 4. Szükségesek a gyermek, illetve egyik szülő személyes okmányai. A felvételnél a plébánosi ajánlás előnyt jelent.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27