## Örömhír

**A 97. zsoltár válasza:** Az Úr megmutatta üdvösségét \* a nemzetek színe előtt.

**Evangélium (Jn 15,9-17)**

Abban az időben Jézus ezt mondta tanítványainak: Amint engem szeret az Atya, úgy szeretlek én is titeket. Maradjatok meg az én szeretetemben. Ha megtartjátok parancsaimat, megmaradtok szerete­temben, ahogy én is megtartottam Atyám parancsait, és megmaradok az ő szeretetében. Ezeket azért mondtam nektek, hogy az én örömöm legyen bennetek, és örömötök ezzel teljes legyen. Az az én parancsom, hogy szeressétek egymást, amint én szerettelek titeket. Nagyobb szeretete senkinek sincs annál, mint annak, aki életét adja barátaiért. Ti barátaim vagytok, ha azt teszitek, amit parancsolok nektek. Nem mondalak titeket többé szolgának, mert a szolga nem tudja, mit tesz az ura. Barátaimnak mondalak benneteket, mert mindazt, amit hallottam Atyámtól, tudtul adtam nektek. Nem ti választottatok engem, hanem én választottalak titeket, és arra rendeltelek, hogy elmenjetek és gyümölcsöt hozzatok: maradandó gyümölcsöt. Bármit kértek az Atyától az én nevemben, megadja nektek. Azt parancsolom nektek, hogy szeressétek egymást!

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

**Hosszú temetői kápolna**vasárnap 7.30

## A Szent István Művelődési Ház májusi programja

**Május 7. (hétfő) 17 óra / Filmklub**Robert Bresson: A pénz

**Május 9. (szerda) 17 óra / Kiállítás megnyitó**Radoszáv Miklós kiállításának megnyitása. A kiállítás június 15-ig megtekinthető

**Május 14. (hétfő) 17.30 / Előadás**Dr. Ferenc Orsolya űrkutató: 2018 – Világok Harca

**Május 22. (kedd) 17.30 óra / Előadás**Dr. Hermann Róbert történész: Horvátok a magyar szabadságharcban

**Május 23. (szerda) 17.30 / Előadás**Dr. Kollár János szakpszichológus: Stressz típusai, felismerésének lehetőségei, kezelésének módszerei

## Emlékeztető a bérmálkozásra készülőknek

* Szeretettel hívjuk a bérmálkozásra készülőket és családjukat a vasárnapi 9 órai diákmisékre a Szent Imre templomba.
* Május 18-án (pénteken) 18 órakor főpróba lesz a Vasútvidéki Prohászka templomban.
* **A bérmálkozás időpontjában változás történt:** május 20-án 10.30-kor (!!) ünnepi, püspöki szentmise keretében lesz a bérmálkozás a Vasútvidéki Prohászka templomban.

## Hirdetések

* Anyák napján szeretettel köszöntjük az édesanyákat! Hivatásukra és családjukra a Boldogságos Szűz Mária oltalmát és Isten áldását kérjük.
* Azok az érettségizett, vagy érettségi előtt álló fiatalok, akik papi hivatást éreznek magukban és a Székesfehérvári Egyházmegye keretében kívánnak papi szolgálatot teljesíteni, felvételi kérelmüket június 15-ig juttassák el az Egyházmegyei Hivatal címére. A jelentkezésben a kérelmező saját kézzel írt önéletrajzában azt is fogalmazza meg, hogy mi vezette őt a papi hivatás felé. A kérelemhez csatolni kell a plébános ajánló sorait. További részletek az egyházmegye honlapján: www.szfvar.katolikus.hu
* Május hónapban a Szent Imre templomban az esti szentmisék előtt negyed órával a májusi litániát imádkozzuk.
* Május hónapban a szemináriumi templomban a 9 órai szentmisék után májusi litániát imádkozunk.
* Május 10-én, a régi „Áldozócsütörtök” napján 17 és 19 óra között a Székesfehérvári Egyházmegye minden templomában szentségimádást tartanak egyházmegyénk lelki megújulásáért, papi és szerzetesi hivatásokért, a családokért. Szeretettel várjuk a híveket ezen az estén a Szent Imre templomba.  
  17.00 – Rózsafüzér  
  17.30 – Csendes szentségimádás  
  17.45 – Májusi litánia  
  18.00 – Szentmise  
  18.30 – Szentségimádás
* A vízivárosi Jézus Szíve templomban 24 órás szentségimádás lesz május 11-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Sárszentágotán május 12-én, Szent Ágota napján 14 órakor, szentmisében imádkoznak a daganatos betegekért.
* Május 12-én, 17 órakor Érd-Óvárosban, Spányi Antal megyéspüspök atya vezetésével, ünnepi szentmise keretében emlékezünk meg Bogner Mária Margit vizitációs nővér halálának 85. évfordulójáról. A szentmise után imádkozunk a nővér sírjánál boldoggá avatásáért.
* A márciusban elmaradt máriagyüdi zarándoklatot június 9-én tartjuk meg. További információk Nardai Erikánál a 0630/402-06-18 telefonszámon.

## 1+1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány  
19096531-1-07**

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27