## Örömhír

**A 103. zsoltár válasza:** Áraszd ránk Lelkedet. Istenünk: \* újítsd meg a föld színét.

**Evangélium (Jn 15,26-27; 16,12-15)**

Szenvedése előtt Jézus így szólt tanítványaihoz: Ha eljön a Vigasztaló, akit az Atyától küldök, az Igazság Lelke, aki az Atyától származik, ő majd tanúságot tesz rólam. Tegyetek ti is tanúságot rólam, hiszen kezdettől fogva velem voltatok. Még sok mondanivalóm volna, de nem vagytok hozzá elég erősek. Hanem amikor eljön az Igazság Lelke, ő majd elvezet benneteket a teljes igazságra. Nem magától fog beszélni, hanem azt mondja el, amit hall, és a jövendőt fogja hirdetni nektek. Megdicsőít engem, mert az enyémből kapja, amit majd hirdet nektek. Minden, ami az Atyáé az enyém is. Azért mondtam, hogy az enyémből kapja, amit majd hirdet nektek.

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

**Hosszú temetői kápolna**vasárnap 7.30

## A Szent István Művelődési Ház májusi programja

**Május 17, 24, 31 (csütörtök) 10-12 óra**

Csak játékosan! Csak nagyszülőknek! Bevezetés a társasjátékok rejtelmeibe. Játékmester segítségével

ismerkedhetnek meg az unokáik által kedvelt társasjátékok szabályaival

**Május 22. (kedd) 17.30 óra / Előadás**Dr. Hermann Róbert történész: Horvátok a magyar szabadságharcban

**Május 23. (szerda) 17.30 / Előadás**Dr. Kollár János szakpszichológus: Stressz típusai, felismerésének lehetőségei, kezelésének módszerei

## 1+1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány 19096531-1-07**

## 13. Egyházmegyei Nap

Május 21-én, Pünkösdhétfőn kerül megrendezésre a székesfehérvári Bregyó Közi Ifjúsági Szabadidő Központban a 13. Egyházmegyei Nap. Részletes program:

9.30 órától gyónási lehetőséget biztosítunk

10.00 órakor Püspöki szentmise

11.30 órától fakultatív programok

Az egyházmegye iskoláinak gyermekműsorai a szinpadon:

11.30 órakor Fatimai Boldogasszony Általános Iskola, Alsószentiván / Egy kis szív története + Ének: Pintér Béla - Az a szép

11.45 órakor Szent Imre Általános Iskola és Óvoda, Székesfehérvár / Fésűs Éva: Az ezüst hegedű - mese

12.10 órakor Mindszenty József Római Katolikus Óvoda és Nyelvoktató Német Nemzetiségi Általános Iskola, Budaörs / Pünkösdölő

12.30 órakor Szent Margit Általános Iskola, Tatabánya / Rest Miska – Jelenet 5 képben magyar népmese alapján

12.50 órakor Szent Imre Általános Iskola és Óvoda, Székesfehérvár / Panov apó

Családpasztorációs program: A kicsiknek játszóház, lovaglás, légvár, népi fajátékok és kézműves foglalkozások

Kirakodik a Barátok Boltja, az egyházmegye könyv- és kegytárgyboltja, Kis Fotó és Kegytárgybolt, Kézműves Kuckó Kft., azon kívül lesz még mézeskalácsos, kürtöskalácsos A fehérvárcsurgói Zámbó Fagylaltozó árusít és váltja be a fagyijegyeket

Egyházmegyei hittanverseny döntője

15.10 órakor a nagyszínpadon a hittanverseny döntőjének eredményhirdetése, díjkiosztója

15.30 órakor közös szentségimádás a főpásztor vezetésével

16.00 órakor az Egyházmegyei Nap programja bezárul

## Hirdetések

* Május hónapban a Szent Imre templomban az esti szentmisék előtt negyed órával a májusi litániát imádkozzuk.
* Május hónapban a szemináriumi templomban a 9 órai szentmisék után májusi litániát imádkozunk.
* Május 26-án, szombaton 11 órakor a szemináriumi templomban +Takács Nándor püspök atyáért lesz megem-lékező szentmise, amit Kertész Péter kanonok mutat be.
* A Katolikus Szeretetszolgálat és az Országos Papi Otthon szeretettel vár mindenkit a Kármelhegyi Boldogasszony Szemináriumi templomba, a május 25-én 18 órakor kezdődő jótékonysági koncertre. Fellép a Musicolore énekegyüttes és Tóka Ágoston orgonaművész. A belépés díjtalan, adományokat elfogadnak a Papi Otthon javára.
* Május 27-én, Szentháromság vasárnapján, 10.30-kor szentmise keretében lesz egyházmegyénk hagyományos Mária-remetei zarándoklata. Az egyházmegye megszakítás nélkül 91. alkalommal tartja meg zarándoklatát a majdnem kétszáz éves múltú kegyhelyen. A szentmisét Ugrits Tamás pasztorális helynök celebrálja.
* Május 27-én, vasárnap 15.00-kor a Doni kápolnánál (Mészeg-hegy, Pákozd) Hősök-napi ünnepi szentmisét tart Ugrits Tamás atya az első és a második világháborúban elesett katonákért.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27