## Örömhír

**A 138. zsoltár válasza:** Hálát adok neked, hogy oly csodásan alkottál.

**Evangélium (Lk 1,57-66. 80)**

Amikor elérkezett Erzsébet szülésének ideje, fiúgyermeket szült. Szomszédai és rokonai meghallották, hogy milyen irgalmas volt hozzá az Úr, és együtt örült vele mindenki. A nyolcadik napon jöttek, hogy körülmetéljék a gyermeket. Atyja nevéről Zakariásnak akarták hívni. De anyja ellenezte: „Nem, János legyen a neve.” Azok megjegyezték: „Hiszen senki sincs a rokonságodban, akit így hívnának!” Érdeklődtek erre atyjától, hogyan akarja őt nevezni. Atyja írótáblát kért, és ezeket a szavakat írta rá: „János a neve.” Erre mindnyájan meglepődtek. Neki pedig megnyílt az ajka, és megoldódott a nyelve. Szólni kezdett, és magasztalta Istent. Akkor félelem szállta meg az összes szomszédokat, és Júdában meg az egész hegyvidéken erről az eseményről beszéltek. Aki csak hallott róla, elgondolkodva mondta: „Mi lesz ebből a gyermekből? Hiszen nyilván az Úr van vele.” A gyermek pedig növekedett, lélekben erősödött, és mindaddig a pusztában élt, amíg Izrael előtt nyilvánosan fel nem lépett.

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor (Júliusban a reggel 8 órai szentmisék elmaradnak.)

szombaton 8.00 és 19.00 órakor (Júliusban a reggel 8 órai szentmisék elmaradnak.)

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor (Július 2 és 18 között csak igeliturgiák lesznek)

vasárnap 7.00, 8.00, 10.00 és 18.00 órakor (Július 2 és 18 közötti vasárnapkon csak 8 órakor lesz szentmise, a többi időpontban igeliturgia lesz.)

**Hosszú temetői kápolna**vasárnap 7.30

## Hirdetések

* Befejeződött az óvodai és iskolai hitoktatás. Hitoktatóinknak köszönöm az egész éves szolgálatot. Nekik és minden diáknak tartalmas pihenést és kikapcsolódást kívánunk.
* Június 24 és 28 között felsős hittanosainknak Kőszegre szerveztünk hittanos tábort. Kísérjük őket imáinkkal, hogy élményekben gazdagodva, épségben térjenek majd haza.
* Bak Ádám atya, aki plébániánkon volt diakónusi szolgálaton, felvételét kérte a Nagy Szent Bazil Rendbe. Július hónaptól Ádám atya Máriapócson kezdi meg a jelölti időt. Köszönjük plébániánkon végzett szolgálatát, életére és hivatására a Jó Isten áldását kérjük.
* Június hónapban a Szent Imre templomban az esti szentmisék előtt negyed órával a Jézus Szíve litániát imádkozzuk.
* Jövő vasárnap, június 1-én lesz a „Péter-fillérek” gyűjtés. A péterfillérek gyűjtése a VIII. században indult, ahol az újonnan megtért angolszászok önkéntes hozzájárulást küldtek a Szentatyának. Ekkortól alakult ki a „Denarius Sancti Petri” adományozása, amely a középkorban általánossá vált a kelet- és a nyugat-európai országokban egyaránt. Noha a reformáció ideje alatt szünetelt a péterfillérek gyűjtése, a XIX. században újraéledt a szokás, majd 1870 és 1929 között a Vatikán egyetlen bevételi forrásává lett, ekkortól már kizárólag karitatív tevékenységre használták fel a befolyt összeget. Magyaror­szágon a rendszerváltás után, 1993-ban indult újra a kommunizmus ideje alatt szünetelő gyűjtés. A jövő vasárnapi perselyadomá­nyukkal az Egyházhoz való tartozásunkat, és a Szentatyával illetve a rászorulókkal való szolidaritásunkat fejezhetjük ki.
* A Szent Imre templomban júliusban hétköz-naponként csak este 6 órakor lesznek szentmisék. Aki hétköznap reggeli szentmisén szeretne részt venni, szeretettel ajánljuk a Szemináriumi templomban 7 és 9 órakor kezdődő szentmisék egyikét. A hétköznap este 6 órakor kezdődő szentmiséken kívül természetesen a szombat esti és vasárnapi ünnepi szentmiséket a szokott időpontban megtartjuk.
* A vízivárosi Jézus Szíve templomban július 2 és 18 között csak vasárnaponként reggel 8 órakor lesznek szentmisék. A többi vasárnapi és hétköznapi szentmisék helyén igeliturgiára gyűlhetnek össze a hívek, ha sem más időpontban, sem más helyen nem tudnak szentmisén részt venni.

m

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27