## Örömhír

**A 122. zsoltár válasza:** Szemünk az Úrra tekint, \* amíg csak meg nem könyörül rajtunk.

**Evangélium (Mk 6,1-6)**

Abban az időben: Jézus hazament Názáretbe. Tanítványai elkísérték. Amikor elérkezett a szombat napja, tanítani kezdett a zsinagógában. Sokan hallgatták, és csodálkozva mondogatták: „Honnét vette ezt? Miféle bölcsesség ez, amely neki adatott? És csodák, amelyeket kezével véghezvisz! Nem az ács ez, Mária fia, Jakab, József, Júdás és Simon rokona? S ugye nővérei is itt élnek közöttünk?” És megbotránkoztak benne. Jézus erre megjegyezte: „Nem vetik meg a prófétát, csak a hazájában, rokonai körében, a saját házában.” Nem is tehetett ott csodát, csupán néhány beteget gyógyított meg, kézrátétellel. Maga is csodálkozott hitetlenségükön.

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor (Júliusban a reggel 8 órai szentmisék elmaradnak.)

szombaton 8.00 és 19.00 órakor (Júliusban a reggel 8 órai szentmisék elmaradnak.)

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor (Július 2 és 18 között csak igeliturgiák lesznek)

vasárnap 7.00, 8.00, 10.00 és 18.00 órakor (Július 2 és 18 közötti vasárnapkon csak 7 órakor lesz szentmise, a többi időpontban igeliturgia lesz.)

**Hosszú temetői kápolna**vasárnap 7.30

## Hirdetések

* A mai napon, megyéspüspök atya 10 órakor, a vértessomlói Sarlós Boldogasszony templom búcsújára hívja azokat a családokat, akik gyermekáldásra várnak, vagy gyermekük születésére készülnek. Püspök atya szentmise keretében imádkozik és áldja meg a családokat, a Gyermeket hordozó Szűz Mária közbenjárását kérve.
* Az elmúlt vasárnap volt a „Péter-fillérek” gyűjtés. A Szent Imre templomban 179.980 Ft, a vízivárosi templomban 123.400 Ft, a szemináriumi templomban 98.445 Ft gyűlt össze. Hálásan köszönjük adomá­nyaikat, amit továbbítottunk az egyházmegye felé.
* Július 2 és 6 között alsós hittanosainknak szerveztünk napközis tábort. A 35 kishittanost sok-sok játék, kirándulás, közös program várta. Köszönöm a hitoktatóinknak a tábor megszervezését és lebonyolítását.
* A vízivárosi Jézus Szíve templomban 24 órás szentségimádás lesz július 13-án, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* A Szent Imre templomban júliusban hétköz-naponként csak este 6 órakor lesznek szentmisék. Aki hétköznap reggeli szentmisén szeretne részt venni, szeretettel ajánljuk a Szemináriumi templom­ban 7 és 9 órakor kezdődő szentmisék egyikét. A hétköznap este 6 órakor kezdődő szentmiséken kívül természetesen a szombat esti és vasárnapi ün­ne­pi szentmiséket a szokott időpontban megtartjuk.
* Augusztus 1-től Sisa István Lénárd atya diakónusi szolgálaton lesz plébániánkon. Kérem a kedves híveket, fogadják őt szeretettel és segítsék, támogassák őt szolgálatában.
* A vízivárosi Jézus Szíve templomban július 2 és 18 között csak vasárnaponként reggel 7 órakor lesznek szentmisék. A többi vasárnapi és hétköznapi szentmisék helyén igeliturgiára gyűlhetnek össze a hívek, ha sem más időpontban, sem más helyen nem tudnak szentmisén részt venni.
* A Szent Imre templomban lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

m

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88