## Örömhír

**A 33. zsoltár válasza:** Ízleljétek és lássátok, \* milyen édes az Úr!

**Evangélium (Jn 6,51-58)**

Abban az időben így beszélt Jézus a zsidók sokaságához: „Én vagyok a mennyből alászállott, élő kenyér. Aki ebből a kenyérből eszik, örökké élni fog. Az a kenyér, amelyet én adok, az én testem a világ is életéért.” Vita támadt erre a zsidók között: „Hogyan adhatja ez testét eledelül nekünk?” Jézus így felelt nekik: „Bizony, bizony, mondom nektek: Ha nem eszitek az Emberfia testét, és nem isszátok az ő vérét, nem lesz élet bennetek. Aki eszi az én testemet, és issza az én véremet, annak örök élete van, és én feltámasztom őt az utolsó napon. Mert az én testem valóban étel, és az én vérem valóban ital. Aki eszi az én testemet, és ti issza az én véremet, az bennem marad, és én őbenne. Amint engem az élő Atya küldött, és én az Atya által élek, úgy az is, aki engem eszik, énáltalam él. Ez az égből alászállott kenyér! Nem az, amelyet atyáitok ettek és meghaltak! Aki ezt a kenyeret eszi, örökké él!” Így tanított Jézus a kafarnaumi zsinagógában.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Katolikus Társadalmi Napok

Ebben az évben a Katolikus Társadalmi Napok megrendezésére Székesfehérváron kerül sor szeptember 7-9. között (péntek-vasárnap).

A Katolikus Társadalmi Napok (KATTÁRS) rendezvényt a Magyar Katolikus Püspöki Konferencia hívta életre 2013-ban azzal a céllal, hogy bemutassa a Magyar Katolikus Egyház társadalmi tanításának elméletét és gyakorlatát. Egyházunk társadalomért folytatott munkája számos területen jelenik meg: oktatás-nevelés, szociális és karitatív szolgálat, kultúra-művészet, teremtés-védelem stb. A KATTÁRS fesztivál jellegű rendezvénysorozat is egyben, ahol az előadások és pódiumbeszélgetések mellett fontos helye van a kulturális műsoroknak, gyerek-, ifjúsági és családi programoknak, tanúságtételeknek, szabadtéri látványosságoknak. Ezeknek a célja azonban mindig az evangélium átadása és az Egyház társadalmi tanításának és szolgálatának hiteles bemutatása.

**szeptember 7.**

16.30 - ünnepi megnyitó a Városház téren

18.00 - szentmise a Ciszterci templomban

19.30 - koncert (Nem Adom Fel Együttes) a Városház téren

**szeptember 8.**

9.00 - fiatalok szentségimádása a Ciszterci templomban

10.00 - konferencia a Városház dísztermében

10.00 - gyermekműsor (Kaláka együttes) a Városháztéren

15.00 - teremtésvédelmi konferencia a Szent István Művelődési Házban

17.00 - Vox Mirabilis Kamarakórus koncertje a Ciszterci templomban

20.00 - komolyzenei koncert (Verdi: Requiem) a Városház téren (eső esetén a Felsővárosi templomban).

**szeptember 9.**

11.00 - rendezvény záróeseménye, szentmise 11 órakor a Városház téren Dr. Erdő Péter bíboros, prímás, Esztergom-budapesti érsek úr vezetésével (eső esetén a Prohászka emléktemplomban).

## Hirdetések

* Augusztus 20-án, hétfőn a Szent Imre templomban 7.30, 9.00, 10.30 és 19.00 órakor lesznek szentmisék. A 10.30-kor kezdődő szentmise lesz az ünnepi, püspöki szentmise, amelyen megáldjuk az új kenyeret.
* Augusztus 20-án a Vízivárosi templomban 7.30-kor és 18.00 órakor lesznek szentmisék.
* A szemináriumi templomba, a turisztikai nyitva tartás idejére (november 15-ig) templomőröket keresünk. Heti három alkalommal 9.00-től 17.00-ig kell a templomban lenni és fogadni, segíteni a templomba belépőket. További részletekért és jelentkezésért keressék a plébániahivatalt.
* A belvárosi plébánia zarándoklatot hirdet a „Fehérváriak andocsi búcsújára” szeptember 2-án Andocsra. A tervezett program:  
  7.00 – indulás külön busszal a murvás parkolóból  
  11.00 – a búcsúi szentmise  
  Délután a tihanyi apátság megtekintése, kb. 20 órakor hazaérkezés.  
  Részvételi díj 5.000 Ft.  
  Jelentkezni Nardai Erikánál lehet a 0630/40-20-618 telefonszámon.
* A Katolikus Társadalmi napok – Van célunk! Van jövőnk! – mottóval szeptember 7. és 9. között kerül megrendezésre Székesfehérvár belvárosában. A megnyitó a főtéren, szeptember 7-én, pénteken 16.30-kor lesz, a rendezvényt záró szentmise pedig szeptember 9-én, vasárnap 11.00 órakor. További részletek a faliújságon, illetve az egyházmegye honlapján: www.szfvar.katolikus.hu olvashatók.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket. illetve azokat is, akik szeretnék megcsodálni templomaink műalkotásait.
* A Szent Imre templomban lehetőséget biztosítunk liszt érzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com