## Örömhír

**A 33. zsoltár válasza:** Ízleljétek és lássátok, \* milyen édes az Úr!

**Evangélium (Jn 6,60-69)**

Abban az időben: Jézus tanítvá­nyai közül, akik (szavait) hallot­ták, többen azt mondták: „Ke­mény beszéd ez. Ugyan ki hallgatja?” Jézus tudta, hogy tanítványai méltatlankodtak miat­ta, azért így szólt hozzájuk: „Ez megbotránkoztat titeket? Hát ha majd azt látjátok, hogy az Emberfia fölmegy oda, ahol aze­lőtt volt! A Lélek az, ami életre kelt, a test nem használ semmit. A szavak, amelyeket nektek mondok, Lélek és élet. De van­nak közöttetek, akik nem hisz­nek.” Jézus ugyanis kezdettől fogva tudta, hogy kik nem hisznek benne, és hogy ki fogja őt elárulni. Aztán így folytatta: „Ezért mondtam nektek, hogy senki sem jöhet hozzám, hacsak az Atya meg nem adja neki.” Ettől kezdve tanítványai közül sokan visszahúzódtak, és többé nem jártak vele. Jézus ezért a tizen­ket­tő­höz fordult: „Ti is el akartok menni?” Simon Péter ezt vála­szol­ta neki: „Uram, kihez menjünk? Az örök élet igéi nálad vannak. Mi hittünk, és tudjuk, hogy te vagy az Isten Szentje.”

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Katolikus Társadalmi Napok

A Katolikus Társadalmi Napok megrendezésére idén Székesfehérváron kerül sor szeptember 7-9. között. A Katolikus Társadalmi Napok (KATTÁRS) rendezvényt a Magyar Katolikus Püspöki Konferencia hívta életre 2013-ban azzal a céllal, hogy bemutassa a Magyar Katolikus Egyház társadalmi tanításának elméletét és gyakorlatát. Egyházunk társadalomért folytatott munkája számos területen jelenik meg: oktatás-nevelés, szociális és karitatív szolgálat, kultúra-művészet, teremtés-védelem stb. A KATTÁRS fesztivál jellegű rendezvénysorozat is egyben, ahol az előadások és pódiumbeszélgetések mellett fontos helye van a kulturális műsoroknak, gyerek-, ifjúsági és családi programoknak, tanúságtételeknek, szabadtéri látványosságoknak. Ezeknek a célja azonban mindig az evangélium átadása és az Egyház társadalmi tanításának és szolgálatának hiteles bemutatása.

**szeptember 7.**

16.30 - ünnepi megnyitó a Városház téren

18.00 - szentmise a Ciszterci templomban

19.30 - koncert (Nem Adom Fel Együttes) a Városház téren

**szeptember 8.**

9.00 - fiatalok szentségimádása a Ciszterci templomban

10.00 - konferencia a Városház dísztermében

10.00 - gyermekműsor (Kaláka együttes) a Városháztéren

15.00 - teremtésvédelmi konferencia a Szent István Művelődési Házban

17.00 - Vox Mirabilis Kamarakórus koncertje a Ciszterci templomban

20.00 - komolyzenei koncert (Verdi: Requiem) a Városház téren (eső esetén a Felsővárosi templomban).

**szeptember 9.**

11.00 - rendezvény záróeseménye, szentmise 11 órakor a Városház téren Dr. Erdő Péter bíboros, prímás, Esztergom-budapesti érsek úr vezetésével (eső esetén a Prohászka emléktemplomban).

## Hirdetések

* Csütörtökön a bodajki búcsújáróhelyre zarándokolnak a székesfehérvári egyházmegye papjai, ahová a hagyomány szerint Szent István király és Imre herceg együtt jártak imádkozni. A 14. alkalommal megrendezett közös lelkigyakorlat célja a papi lelkiség elmélyítése, a papságért, illetve a papi hivatásokért való imádság. A találkozó központi témája: A papi élet és a papi szolgálat XXI. századi kérdései. Kérjük a híveket, kísérjenek minket imáikkal, mi is imádkozunk a zarándokhelyen a hívekért.
* Augusztus 20-án ünnepi közgyűlést tartott Székesfehérvár Önkormányzata amelynek keretében Székesfehérvár Díszpolgára címmel tüntették ki Spányi Antal megyés püspök atyát, aki 2003 óta, tizenöt éve főpásztora Székesfehérvárnak. A méltató beszédben kiemelték, hogy megértéssel fordul az emberekhez, igyekszik mindenkivel szót érteni, szót váltani. Mint a Katolikus Karitász elnöke, irányítja az Egyház országos szociális és karitatív szolgálatát; továbbá nagy hangsúlyt fektet a keresztény magyar kultúra őrzésére és magyar nyelv ápolására. Küldetésének tekinti, hogy Szent István városában kegyelettel ápolják a magyar államiság kezdeti időszakának emlékeit. A nagy elődök hitét és szellemi erejét viszi tovább, mint Prohászka Ottokár. Gratulálunk a kitüntetéshez, hordozzuk imáinkban főpásztorunkat!
* Pénteken, 17 órakor a Szent Imre Általános Iskola és Óvoda Veni Sancte ünnepét Spányi Antal megyés püspök atya tartja a Prohászka-templomban.
* A belvárosi plébánia zarándoklatot hirdet a „Fehérváriak andocsi búcsújára” szeptember 2-án Andocsra. A tervezett program:  
  7.00 – indulás külön busszal a murvás parkolóból  
  11.00 – a búcsúi szentmise  
  Délután a tihanyi apátság megtekintése, kb. 20 órakor hazaérkezés.  
  Részvételi díj 5.000 Ft.  
  Jelentkezni Nardai Erikánál lehet a 0630/40-20-618 telefonszámon.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket. illetve azokat is, akik szeretnék megcsodálni templomaink műalkotásait.
* A Szent Imre templomban lehetőséget biztosítunk liszt érzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com