## Örömhír

**Az 53. zsoltár válasza:** Isten megsegít engem, \* az Úr oltalmazója életemnek.

**Evangélium (Mk 9,30-37)**

Abban az időben: Jézus és tanítványai átmentek Galileán. De Jézus nem akarta, hogy valaki megtudja ezt, mert a tanítványait készült oktatni. Ezt mondta nekik: „Az Emberfiát az emberek kezére adják, megölik, de miután megölték, harmadnapra feltámad.” Ők nem értették ezeket a szavakat, de féltek megkérdezni. Ezután Kafarnaumba értek. Amikor már otthon voltak, Jézus megkérdezte tőlük: „Miről vitatkoztatok az úton?” Tanítványai azonban hallgattak, mert az úton egymás közt arról tanakodtak, hogy ki a nagyobb közülük. Leült, odahívta a tizenkettőt, és így szólt: „Ha valaki első akar lenni, legyen mindenki között az utolsó, és mindenkinek a szolgája.” Aztán odahívott egy kisgyermeket, közéjük állította, majd magához ölelte, és ezt mondta nekik: „Aki befogad egy ilyen gyermeket az én nevemben, engem fogad be. Aki pedig engem befogad, nem engem fogad be, hanem azt, aki küldött engem.”

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Hirdetések

* A mai vasárnapon ünnepi, tanévnyitó szentmisét tartunk a Szent Imre templomban 9.00 órakor. Szeretettel hívjuk a hittanosokat, a pedagógusokat és intézményvezetőket. A Szentlélek erejét kérjük a diákokra, hogy az új tanévben is növekedjenek tudásban és emberségben. A szentmisében imádkozunk a pedagógusokért is, hogy nagy szeretettel és türelemmel tudják átadni az ismereteket tanítványaiknak.
* Plébániánk karitászcsoportja zarándoklatot szervez Nyitrára, Prohászka Ottokár püspök szülővárosába, születésének 160. évfordulóján.  
  Indulás: október 6-án, szombaton reggel 7 órakor a murvás parkolóból.  
  Érkezés: 20 óra körül a murvás parkolóba  
  Utazási költség: 5.000 Ft  
  Érvényes személyi igazolvány szükséges a határátkeléshez, illetve költőpénz euróban. Jelentkezés Nardai Erikánál a 0630/40-20-618 telefonszámon.
* Plébániánk területén található általános iskolákban órarendi keretek között elindultak a hittancsoportok. Köszönjük az intézményvezetők és pedagógusok segítő szándékát, illetve a szülőknek, hogy beíratták gyermeküket a katolikus hitoktatásra. A hittanórák mellett szeretettel várjuk hittanosainkat a vasárnapi szentmisékre, illetve egyéb hittanosoknak szóló programjainkra.  
  Igény esetén plébániánk területén levő óvodákban is lehetőséget biztosítunk, hogy játékos keretek között ismerkedhessenek a picik hitünk alapjaival. Kérjük a szülőket jelezzék a plébánián, ha óvódás korú gyermekük részére „ovis-hittan”-t szeretnének kérni.
* 2018. szeptember 28-29. - Az idei évben újra megrendezésre kerül a Mórról Bodajkra történő kétnapos ifjúsági zarándoklat. A program pénteken 17 órakor kezdődik a Móri Szent Erzsébet Katolikus Iskolánál és a szombaton 16 órakor kezdődő bodajki püspöki szentmisével ér véget. Jelentkezés és további részletek: www.facebook.com/Ifjusag
* Jövő vasárnap (szeptember 30) a Budakeszi-Makkosmária Angyalok Királynéja templom búcsúját tartják 11.30 órai kezdettel, melyre szeretettel várnak mindenkit egyházmegyénkből. A búcsúi szentmisét Spányi Antal megyés püspök tartja. Imádkozzunk együtt a Fogolykiváltó Boldogasszonyhoz, hogy közbenjárására lelki és testi rabságainkból Krisztus által felszabaduljunk az istengyermeki szabadságra. Várjuk egyházmegyénk minden hívőjét, jöjjenek el a hagyományos makkosmáriai zarándoklatra.
* Ünnepi, tanévnyitó szentmisét tartunk a vízivárosi Jézus Szíve templomban szeptember 29-én, szombaton 18.00 órakor. Szeretettel hívjuk a hittanosokat, a pedagógusokat és intézményvezetőket. A Szentlélek erejét kérjük a diákokra, hogy az új tanévben is növekedjenek tudásban és emberségben. A szentmisében imádkozunk a pedagógusokért is, hogy nagy szeretettel és türelemmel tudják átadni az ismereteket tanítványaiknak.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni. Várjuk azokat, akik még nincsenek megkeresztelkedve, vagy gyermekkorukban elmaradt az elsőáldozás, bérmálás szentsége. Szeretettel várjuk azokat is, akik bár gyermekkorukban részesültek ezekben a szentségekben, de felnőtt fejjel szeretnék újra átélni, végiggondolni ezen szentségek értelmét és hatását. A találkozások kéthetente péntekenként 19.00 és 20.00 között vannak az Arany János utca 9. szám alatt található plébánián. A következő alkalom szeptember 28-án lesz.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket. illetve azokat is, akik szeretnék megcsodálni templomaink műalkotásait.
* A Szent Imre templomban lehetőséget biztosítunk liszt érzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com