## Örömhír

**Az 127. zsoltár válasza:** Életünknek minden napját, \* Isten áldása kísérje!

**Evangélium (Mk 10,2-16)**

Abban az időben: A farizeusok odamentek Jézushoz és megkérdez­ték: „Szabad-e a férjnek elbocsátania a feleségét?” Próbára akarták ugyanis tenni. Ő azonban kérdés­sel válaszolt: „Mit parancsolt nektek Mózes?” Azt felelték: „Mózes megenged­te, hogy válólevelet írjunk és elváljunk.” Jézus folytatta: „A ti szívetek keménysége miatt írta nektek ezt a parancsot. Isten azonban a teremtés kezdetén férfit és nőt alkotott. Az ember ezért elhagyja apját, anyját, a feleségéhez csatlako­zik, és ketten egy test lesznek. Ettől kezdve többé már nem két test, hanem csak egy. Amit tehát Isten egybekötött, azt ember ne válassza szét.” Otthon tanítványai ismét megkérdezték őt ezzel kapcsolatban. Ezt válaszolta: „Aki elbocsátja feleségét és mást vesz el, házasságtörést követ el ellene. Ha pedig a feleség hagyja el férjét, és máshoz megy, házasságot tör.” Kis­gyer­mekeket vittek hozzá, hogy tegye rájuk a kezét. A tanítványok azonban elutasították őket. Amikor Jézus meg­látta ezt, megharagudott, és ezt mondta nekik: „Engedjétek hozzám jönni a gyermekeket, és ne tiltsátok el őket, mert ilyeneké az Isten országa. Bizony, mondomnektek: Aki nem úgy fogadja az Isten országát, mint egy gyermek, nem megy be oda.” Azután ölébe vette a gyermekeket, és kezét rájuk téve megáldotta őket.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Hirdetések

* 2018. október 5-8. - Székesfehérvárra, az Öreghegyi plébánia templomába érkezett a Missziós kereszt, melynek tiszteletére több napos programot szervezett az egyházközség.  
  **Október 7. (vasárnap)**

11.30-17.00 csendes adoráció

17.00 imaóra Magyarországért

18.00 gitáros mise az Effata közösség vezetésével

19.00 Adorációs iskola: Mária és az Eukarisztia

19.30 szentségimádás az Effata közösség vezetésével

20.30-08.00 éjszakai szentségimádás

**Október 8. (hétfő)**

08.00 szentmise

08.30 elmélkedés a szentekről

09.00-16.00 szentségimádás

16.00 imaóra a családcsoport vezetésével

17.00 rózsafűzér

18.00 püspöki szentmise

* Hétfőn 18 órakor kezdődik az Öreghegyi templom búcsúi szentmiséje. Ezen az estén a Szent Imre templomban nem lesz rózsafüzér és szentmise.
* A Szent István Művelődési Házban kedden 17.30-kor Dr. Janka Ferenc atya „A közvetítés átalakító ereje” címmel tart előadást az ikonokról és az istenes költészetről.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.30-ra az elsőáldozói felkészítő foglalkozásokra.
* 2018. október 10-én, szerdán 16 órától a Vasútvidéki Prohászka templomban emlékezünk meg Prohászka Ottokár püspök születésének 160. évfordulójáról. 16 órakor előadás, 17 órakor püspöki szentmise kezdődik. Ezen az estén a Szent Imre templomban nem lesz rózsafüzér és szentmise.
* Október hónapban a Szent Imre templomban az esti szentmisék előtt fél órával a rózsafüzért imádkozzuk. A pénteki rózsafüzérekre külön szeretettel hívjuk a hittanosokat és a hitoktatókat.
* Október 13-án 9 órakor a Fatimai jelenések 101. évfordulóján, a fatimai Szűz első hazai kegyhelyén Alsószentivánon, Spányi Antal megyés püspök atya tart ünnepi szentmisét, amelyben áldásban részesíti a zarándok nagyszülőket. A főpásztor minden évben erre a napra hívja az időseket közös imára a fiatalokért és mindazokért, akik rászorulnak imájukra.
* Október hónapban a vízivárosi Jézus Szíve templomban minden nap 17.30-kor rózsafüzért imádkozunk.
* A vízivárosi Jézus Szíve templomban 24 órás szentségimádás lesz október 12-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Jövő vasárnap (október 14-én) 18 órakor a Szent Imre templomban „Istenes versek dalban” címmel Ady Endre megzenésített versei csendülnek fel. Közreműködnek: Katonáné Malmos Edit (ének), Kiss Cecília (ének, hegedű), Kiss Katalin (ének), Pánczél Kristóf (ének, zongora), Katona Gábor (próza). A belépés díjtalan, szeretettel várjuk az érdeklődőket.
* A székesfehérvári Vörösmarty Színház októberben tűzte műsorára Sobor Antal Perelj, Uram! című történelmi drámáját, mely az 1848-as szabadságharc leverésének utolsó időszakából azt az epizódot eleveníti fel, amikor a Fejér megyei Csákberény maroknyi népét elsőként éri el a császári csapatok élén bevonuló Haynau lelki terrorja. Az emberek megfélemlítése jegyében a falu református lelkészét, Szikszai Jánost és katolikus plébánosát, Manszbarth Antalt egy „őskoncepciós” perben elítélik, és nyilvános kivégzésen agyonlövik.
* A Palotavárosi óvodában, a Kelemen Béla úton elindult az óvodai hitoktatás. A foglalkozások szerda délutánonként vannak, még lehet jelentkezni az óvónőknél.
* A katekumen csoportba következő alkalma október 12-én, pénteken 19 órakor lesz az Arany János utca 9. szám alatt található plébánián.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com