## Örömhír

**Az 32. zsoltár válasza:** Kegyes szemed legyen rajtunk, \* tebenned van bizodalmunk.

**Evangélium (Mk 10,35-45)**

Abban az időben: Zebedeus fiai, Jakab és János odamentek Jézushoz, és ezt mondták: „Mester, szeretnénk, ha megtennéd nekünk, amit kérünk.” Ő megkérdezte: „Mit kívántok, mit tegyek nektek?” Ezt felelték: „Add meg nekünk, hogy egyikünk a jobbodon, másikunk a bal oldaladon üljön a te dicsőségedben.” Jézus így válaszolt: „Nem tudjátok, mit kértek. Tudtok-e inni a kehelyből, amelyből én iszom, vagy meg tudtok-e keresztelkedni a keresztséggel, amellyel én megkeresztelkedem?” Azt felelték: „Meg tudjuk tenni!” Jézus így folytatta: „A kehelyből, amelyből én iszom, ti is inni fogtok, s a keresztséggel, amellyel megkeresztelkedem, ti is megkeresztelkedtek. De hogy a jobb és bal oldalamon ki üljön, azt nem én döntöm el. Az a hely azokat illeti, akiknek készült.” Amikor a többi tíz ezt hallotta, megnehezteltek Jakabra és Jánosra. Ezért Jézus odahívta őket magához, és így szólt hozzájuk: „Tudjátok, hogy akiket a világ urainak tartanak, azok zsarnokoskodnak a népeken, és vezető embereik éreztetik velük hatalmukat. De közöttetek ez ne így legyen. Ha valaki közületek ki akar tűnni, legyen a szolgátok, és ha valaki közületek első akar lenni, legyen mindenkinek a szolgája. Hisz az Emberfia nem azért jött, hogy szolgáljanak neki, hanem hogy ő szolgáljon, és életét adja váltságul sokakért.”

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Hirdetések

* Mai vasárnap a katolikus missziókért imádkozunk és a perselyadományt is erre a célra ajánljuk fel. Köszönjük adományaikat!
* Október 22-én, 9 órakor a Székesfehérvári Egyházmegye szervezésében a Szent Imre templom oldalánál levő keresztnél tartanak imádságos megemlékezést az 56-os áldozatokról. Spányi Antal megyés püspök atya meghívására az ünnepség keretében együtt imádkoznak a történelmi egyházak helyi képviselői, a forradalom és szabadságharc áldozataiért. Kérjük a kedves híveket, vegyenek részt a megemlékezésen.
* Október 23-án, kedden a vízivárosi Jézus Szíve templomban reggel 7 órakor alapítványi szentmisét mondunk a Varró család élő és elhunyt tagjaiért.
* Élelmiszergyűjtést hirdetünk az Erdőkürtön élő pálos nővérek javára. Kérjük, aki teheti, jövő péntekig hozzon magával egy kis csomagot és tegyék be a sekrestyébe. Lehetőleg tartós élelmiszert hozzanak, a hús és alkohol tartalmú élelmiszereket mellőzzék, mert az ilyen készítményeket a pálos nővérek rendi szabályzatuk végett nem fogyaszthatnak. Illetve ha van bármilyen imaszándékuk amiért a nővérek imádkozzanak, egy lapon helyezzék el a csomagjukba. A pálos rend elsődleges feladata a szemlélődés és az imádkozás. Az összegyűlt adományokat káplán atya és diakónus atya jövő szombaton viszik el a nővéreknek. Nagyon szépen köszönjük előre is a Testvérek nagylelkű adományait.
* Október 26-án, pénteken az esti szentmisét követően Gárdonyi Dániel orgonaművész koncertje lesz a Szent Imre templomban. A rendezvény ingyenes, minden érdeklődőt szeretettel várunk.
* Október hónapban a Szent Imre templomban az esti szentmisék előtt fél órával a rózsafüzért imádkozzuk. A pénteki rózsafüzérekre külön szeretettel hívjuk a hittanosokat és a hitoktatókat.
* Október hónapban a vízivárosi Jézus Szíve templomban minden nap 17.30-kor rózsafüzért imádkozunk.
* November 1-én, Mindenszentek napján 18 órakor a Szent Imre templomban tart Spányi Antal megyés püspök atya szentmisét minden szent tiszteletére, illetve azoknak az üdvözülteknek a közös ünnepén, akiket nem avattak szentté, vagy akik nem kaptak külön napot a szentek naptárában. A szentmise után tartjuk a megemlékezést elhunyt szeretteinkről.
* November 4-én, vasárnap 10.30-kor tartjuk a Szent Imre templom búcsúünnepét. Ezen búcsúi szentmisében Dózsa István plébános atya hálát ad a 25 éves papi szolgálat kegyelmeiért, a szentmise végén ezüstmisés áldást ad a jelenlevőkre.
* A székesfehérvári Vörösmarty Színház októberben tűzte műsorára Sobor Antal Perelj, Uram! című történelmi drámáját, mely az 1848-as szabadságharc leverésének utolsó időszakából azt az epizódot eleveníti fel, amikor a Fejér megyei Csákberény maroknyi népét elsőként éri el a császári csapatok élén bevonuló Haynau lelki terrorja. Az emberek megfélemlítése jegyében a falu református lelkészét, Szikszai Jánost és katolikus plébánosát, Manszbarth Antalt egy „őskoncepciós” perben elítélik, és nyilvános kivégzésen agyonlövik. Figyelmükbe ajánljuk a színdarabot.
* Szeretettel várjuk a 14 és 18 év közötti fiatalokat a belvárosi plébániára hétfőnként 15 órára ifi hittanra.
* A katekumen csoport következő alkalma október 24-én, szerdán 19 órakor lesz az Arany János utca 9. szám alatt található plébánián. Szeretettel hívjuk a keresztségre készülő felnőtteket.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com