## Örömhír

**Az 125. zsoltár válasza:** Hatalmas dolgot művelt az Úr vélünk, \* azért szívből ujjongunk.

**Evangélium (Mk 10,46-53)**

Abban az időben: Tanítványaival Jézus Jerikóba érkezett. Amikor tanítványainak és nagy tömegnek a kíséretében elhagyta Jerikót, egy vak koldus, Timeus fia, Bartimeus ott ült az útszélen. Hallva, hogy a názáreti Jézus közeledik, elkezdett kiáltozni: „Jézus, Dávid fia, könyörülj rajtam!” Többen szóltak neki, hogy hallgasson, de ő annál hangosabban kiáltotta: „Dávid fia, könyörülj rajtam!” Jézus megállt és így szólt: „Hívjátok ide!” Odaszóltak a vaknak: „Bátorság! Gyere, téged hív!” Az eldobta köntösét, felugrott és odament Jézushoz. Jézus megkérdezte: „Mit akarsz, mit tegyek veled?” A vak ezt felelte: „Mester, hogy lássak.” Jézus erre így szólt hozzá: „Menj, a hited megmentett téged.” Az pedig nyomban visszanyerte látását, és követte őt az úton.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Ünnepi miserend templomainkban

**November 1, csütörtök – Mindenszentek ünnepe**

07.00 – Szemináriumi templom

07.00 – Vízivárosi templom

07.30 – Hosszú-temetői kápolna

09.00 – Szemináriumi templom

10.30 – Szent Imre templom

17.00 – Szemináriumi templom

**18.00 – Szent Imre templom (Püspöki szentmise)**

**November 2, péntek – Halottak napja**

07.00 – Szemináriumi templom

07.00 – Vízivárosi templom

07.30 – Hosszú-temetői kápolna

08.00 – Szent Imre templom

09.00 – Szemináriumi templom

**15.00 – Pákozdon, a Doni kápolnánál Püspöki szentmise**

17.00 – Szemináriumi templom

18.00 – Szent Imre templom

## Hirdetések

* Az elmúlt vasárnap a katolikus missziókért imádkoztunk és a perselyadományt is erre a célra ajánlottuk fel. A szemináriumi templomban 107.135 Ft, a vízivárosi templomban 124.600 Ft és a Szent Imre templomban 157.600 Ft adomány gyűlt össze. Köszönjük felajánlásaikat, továbbítottuk az egyházmegye felé.
* A Szent Imre Általános Iskola és Óvoda szeretettel hívja és várja az iskolába készülő gyermekeket és szüleiket az iskolát bemutató első féléves programjaira: november 7-én, valamint november 28-án (mindkét alkalommal szerdán), 16.30 órától. A foglalkozásokat a leendő elsős tanító nénik – Boda Bernadett és Vámosi Attiláné – vezetik.
* Október hónapban a Szent Imre templomban az esti szentmisék előtt fél órával a rózsafüzért imádkozzuk.
* Október hónapban a vízivárosi Jézus Szíve templomban minden nap 17.30-kor rózsafüzért imádkozunk.
* November 1-én, Mindenszentek napján 18 órakor a Szent Imre templomban tart Spányi Antal megyés püspök atya szentmisét minden szent tiszteletére, illetve azoknak az üdvözülteknek a közös ünnepén, akiket nem avattak szentté, vagy akik nem kaptak külön napot a szentek naptárában. A szentmise után tartjuk a megemlékezést elhunyt szeretteinkről.
* November 4-én, vasárnap 10.30-kor tartjuk a Szent Imre templom búcsúünnepét. Ezen búcsúi szentmisében Dózsa István plébános atya hálát ad a 25 éves papi szolgálat kegyelmeiért, a szentmise végén ezüstmisés áldást ad a jelenlevőkre.
* November 10-én, szombaton 17 órakor ünnepi, püspöki szentmise lesz a Szent Imre templomban a Magyar Szent Család tiszteletére. Spányi Antal püspökatya a plébániák családjainak jelenlétében - Szent István, Boldog Gizella és Szent Imre ereklyéi előtt – a magyar Szent Család oltalmába ajánlja a családokat. A megyés főpásztor ötödik alkalommal hívja meg a plébánosokat és a plébániaközösségekből delegált családokat, hogy képviseljék egyházközségüket, imádkozzanak a szentek ereklyéi előtt.
* Szeretettel várjuk a 14 és 18 év közötti fiatalokat a belvárosi plébániára hétfőnként 15 órára ifi hittanra.
* A katekumen csoport következő alkalma november 7-én, szerdán 19 órakor lesz az Arany János utca 13. szám alatt található klubhelyiségben. Szeretettel hívjuk a keresztségre készülő felnőtteket.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com