## Örömhír

**Az 17. zsoltár válasza:** Szeretlek, Uram, Istenem, \* én erősségem.

**Evangélium (Mk 12,28-34)**

Abban az időben: Egy írástudó megkérdezte Jézustól: „Melyik az első a parancsok közül?” Jézus így válaszolt: „Ez az első: Halld, Izrael! Az Úr a mi Istenünk, az egyetlen Úr. Szeresd Uradat, Istenedet teljes szívedből, teljes lelkedből, teljes elmédből és minden erődből! A második hasonló ehhez: Szeresd felebarátodat, mint önmagadat! Ezeknél nincs nagyobb parancsolat.” Az írástudó erre azt válaszolta: „Valóban, jól mondtad, Mester, hogy ő az Egyetlen, és hogy rajta kívül nincs más. És azt is, hogy őt teljes szívünkből, teljes elménkből és teljes erőnkből szeretni, embertársunkat pedig úgy szeretni, mint saját magunkat, többet ér minden égő vagy véres áldozatnál.” Jézus az okos felelet hallatára megdicsérte: „Nem jársz messze Isten országától.” Ezután több kérdést már nem mertek neki föltenni.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Hirdetések

* A mai vasárnap 10.30-kor tartjuk a Szent Imre templom búcsúünnepét. Ezen búcsúi szentmisében Dózsa István plébános atya hálát ad a 25 éves papi szolgálat kegyelmeiért, a szentmise végén ezüstmisés áldást ad a jelenlevőkre.
* Szerdán 17.30-tól a Rózsafüzér-társulat vezetésével rózsafüzért imádkozunk a Szent Imre templomban, utána titokcsere lesz. A 18 órakor kezdődő szentmisét a Rózsafüzér-társulat élő és lehunyt tagjaiért ajánljuk fel.
* November 10-én, szombaton 17 órakor ünnepi, püspöki szentmise lesz a Szent Imre templomban a Magyar Szent Család tiszteletére. Spányi Antal püspökatya a plébániák családjainak jelenlétében - Szent István, Boldog Gizella és Szent Imre ereklyéi előtt – a magyar Szent Család oltalmába ajánlja a családokat. A megyés főpásztor ötödik alkalommal hívja meg a plébánosokat és a plébániaközösségekből delegált családokat, hogy képviseljék egyházközségüket, imádkozzanak a szentek ereklyéi előtt.
* A Szent Imre Általános Iskola és Óvoda szeretettel hívja és várja az iskolába készülő gyermekeket és szüleiket az iskolát bemutató első féléves programjaira: november 7-én, valamint november 28-án (mindkét alkalommal szerdán), 16.30 órától. A foglalkozásokat a leendő elsős tanító nénik – Boda Bernadett és Vámosi Attiláné – vezetik.
* Hétfőnként 15 órára szeretettel várjuk a 14 és 18 év közötti fiatalokat az Arany János utca 13. szám alatt található klubhelyiségbe ifi hittanra. A foglalkozásokat Sisa István Lénárd atya és Balázs Gábor hitoktató tartják.
* A katekumen csoport következő alkalma november 7-én, szerdán 19 órakor lesz az Arany János utca 13. szám alatt található klubhelyiségben. Szeretettel hívjuk a keresztségre készülő felnőtteket.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.

## Pálos nővérek köszönete

Az elmúlt szombaton Visnyei László és Sisa Lénárd atyák elvitték a hívek élelmiszer adományait az Erdőkürtön élő Pálos nővérekhez. Az alábbi kedves, köszönő sorokat kaptuk a nővérektől:

*Kedves és Szeretett adományozó Székesfehérvári Testvérek!*

*Nagy hálával tartozunk önöknek a sok-sok adományért, de különösen, ahogy Szent Pál mondja nem az adomány a fontos, hanem a gyümölcse. Mi Pálos nővérek megdöbbentünk ezen az „Ízes gyümölcsön „amit úgy hívnak, hogy SZERETET. Megdöbbentett minket ez a sok szeretet, amit önöktől kaptunk és a bizalom, ahogy imáinkba ajánlották magukat.*

*Igyekszünk, hogy az Irgalmas Isten elé vigyük szeretettel kéréseiket. Mindennap a 15 -16 óráig tartandó engesztelő órában ott vannak a kéréseik és egyéb imáinkba és belefoglaljuk önöket. Isten fizesse meg szeretettel teljes jóságukat!!! Imával és hálával a Pálos Nővérek nevében:*

*Vas M. Teréz elöljáró nővér*

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com