## Örömhír

**Evangélium (Lk 2,41-52)**

Jézus szülei minden évben fölmentek Jeruzsá­lembe a húsvét ünnepére. Amikor Jézus tizenkét éves lett, szintén fölmentek, az ünnepi szokás szerint. Az ünnepnapok elteltével hazafelé indul­tak. A gyermek Jézus azonban Jeruzsálemben maradt anélkül, hogy szülei észrevették volna. Abban a hitben, hogy az úti társaságban van, már egy napig mentek, amikor keresni kezdték a rokonok és ismerősök között. Mivel nem találták, visszafordultak, Jeruzsálembe, hogy ott keressék. Három nap múlva találtak rá a templomban, amint a tanítók közt ült, hallgatta és kérdezgette őket. Akik csak hallgatták, mind csodálkoztak okosságán és feleletein. Amikor a szülei meglátták őt, nagyon meglepődtek. Anyja így szólt hozzá: „Gyermekem, miért tetted ezt velünk? Lásd, atyád és én bánkódva kerestünk téged.” Ő azt felelte: „Miért kerestetek? Nem tudtátok, hogy nekem Atyám dolgaiban kell lennem?” Ám ők nem értették mit akar ezzel mondani. Akkor hazatért velük Názáretbe, és engedelmes volt nekik. Szavait anyja mind megőrizte szívében. Jézus pedig növekedett bölcsességben, korban és kedves­ségben Isten és emberek előtt.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük.*

## Ünnepi miserend szilveszterkor és újév napján

**December 31, hétfő (Év végi hálaadások)**

17.00 – szentmise a szemináriumi templomban

18.00 – szentmise a Szent Imre templomban

18.00 – szentmise Vízivárosban

**Január 1 (Újév napja)**

07.00 – szentmise a szemináriumi templomban

07.30 – szentmise a Hosszú temetői kápolnában

07.30 – szentmise a Szent Imre templomban

07.30 – szentmise a Vízivárosi templomban

09.00 – szentmise a Szent Imre templomban

09.00 – szentmise a szemináriumi templomban

10.30 – szentmise a Szent Imre templomban (Püspöki szentmise)

17.00 – szentmise a Szent Imre templomban

18.00 – szentmise a Vízivárosi templomban

18.00 – szentségimádás a Szent Imre templomban

19.00 – szentmise a Szent Imre templomban

## Hirdetések

* A mai ünnepen, Szent Család ünnepén szeretettel köszöntjük a szentmisén jelenlevő családokat. Imádkozunk, hogy Szent József, Szűz Mária és a gyermek Jézus áldása és szeretete óvja családjainkat. A szentmise befejező áldását követően a jelenlevő családok külön-külön is áldásban részesülnek. Kérjük, hogy családonként jöjjenek áldásért az oltár elé.
* Plébániánk minden kedves tagjának és családjának kegyelemteljes karácsonyi ünnepet és Isten áldotta újesztendőt kívánunk!
* Hálásan köszönjük mindazok munkáját, akik templo­maink takarításában részt vettek, illetve az ünnepi díszítést munkájukkal és adományukkal segítették.
* Köszönjük a lelkipásztori kisegítőknek, a hitoktatóknak, a képviselőtestület tagjainak és a plébánián bármilyen módon segítő munkatársaknak, egész éves szolgálatát.
* A Szent Imre templomban január 1-én 18 órától és 2-án 17 órától, vagyis az esti szentmisék előtt 1 órával, szentségimádást tartunk.
* Január 2-án, szerdán a Szent Imre templomban 18 órakor kezdődő szentmisét a Rózsafüzér-társulat élő és elhunyt tagjaiért ajánljuk fel. A szentmisét követően a társulat titokcserét tart.
* Január 3-án, csütörtökön 18 órakor a vízivárosi Jézus Szíve templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Ezen a napon elmarad a Szent Imre templom esti, illetve a vízivárosi templom reggeli szentmiséje.
* A plébániahivatal január 3-ig zárva tart. Temetéssel vagy egyéb halaszthatatlan üggyel kapcsolatban a 0630/628-16-11 telefonszámon tartunk ügyeletet.
* Jövő vasárnap Vízkereszt ünnepe lesz.  
  Vízkereszthez kapcsolódó régi szép szokás házunk, lakásunk megáldása. Aki szeretne otthonára áldást kérni, az a szentmisék után a sekrestyében, vagy az alábbi elérhetőségeken tud időpontot egyeztetni:  
  Visnyei László atya: 06-20/285-73-88  
  Sisa István Lénárd atya: 06-30/859-64-94  
  Dózsa István atya: 06-30/628-16-11
* Január 6-án, vasárnap 17 órakor a vízivárosi templomban a rózsafüzér társulat titokcserét tart.
* Kérjük azokat, akiknek alapítványi szentmiséjük van, hogy a jövő évi időpontok egyeztetésére fáradjanak be a sekrestyébe vagy a plébániahivatalba.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com