## Örömhír

**A 115. zsoltár válasza:** Az Úr színe előtt járok, \* az élők földjén.

**Evangélium (Mk 9,2-10)**

Abban az időben: Jézus maga mellé vette Pétert, Jakabot és Jánost, és egyedül velük fölment egy magas hegyre. Ott elváltozott előttük. Ruhája olyan ragyogó fehér lett, hogy a földön semmiféle kelmefestő nem képes így a ruhát kifehéríteni. Egyszerre megjelent nekik Illés és Mózes, és beszélgettek Jézussal. Péter ekkor ezt mondta Jézusnak: „Mester! Olyan jó nekünk itt lennünk! Készítsünk három sátrat: neked egyet, Mózesnek egyet és Illésnek egyet!” Nem is tudta, mit mond, annyira meg voltak ijedve. Ekkor felhő árnyékolta be őket, és a felhőből szózat hallatszott: „Ez az én szeretett Fiam, őt hallgassátok!” Mire körülnéztek, már senkit sem láttak, csak Jézust egymagát. A hegyről lejövet megparancsolta nekik, hogy ne mondják el senkinek, amit láttak, amíg az Emberfia fel nem támad a holtak közül. A parancsot megtartották, de maguk között megvitatták, hogy mit jelenthet az, hogy feltámad a holtak közül.

## Templomaink miserendje

**Bazilika**hétköznap 18.00 órakor (Ezen a héten csütörtökön nincs esti szentmise!)  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Lisztérzékenyek áldozása

A bazilikában lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

## A székesegyház felújítása

Húsvét után elkezdődik a székesfehérvári székesegyház teljes belső felújítása. A felújítás idejére a bazilika bezárásra kerül, a liturgiákat a Szent Imre templomban fogjuk végezni. A restaurálás várhatóan négy évig fog tartani.

## Hirdetések

* Ma országos templomi gyűjtés van a katolikus iskolák javára. Hálásan köszönjük felajánlott adományaikat!
* A Székesfehérvári Szent Imre Általános Iskola és Óvoda február 27-én, kedden 8.00-tól 10.00-ig nyílt órára várja a szülőket, amit a leendő elsős tanító nénik, Kisberk Andrea és Schreinerné Rodler Katalin tartanak. További részletek az iskola honlapján: http://www.szentimreiskolaovoda.hu
* Csütörtökön 18 órakor a ciszterci Nagyboldogasszony templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. Bazilikában ezen az estén nem lesz szentmise.
* Nagyböjti időben péntekenként 17.30-kor közös keresztúti imádságot végzünk a bazilikában.
* Pénteken (március 2-án) 18.30-kor a plébánia képviselőtestületének lesz a szokásos havi megbeszélése a templomban. Minden testületi tagot szeretettel várunk.
* Március 3-án, szombaton lesz a hitoktatók és lelkipásztori munkatársak nagyböjti lelkinapja. 10 órakor szentmisével kezdődik a bazilikában, majd a Szent István Hitoktatási és Művelődési Házban folytatódik előadással, közös megbeszéléssel és agapéval.
* A székesfehérvári kármelita közösség március 4-én, vasárnap 16.30-kor a Szent Imre templomba családi keresztútra hívja a családokat.
* Március 4. és 11. között ismét megrendezik hazánk templomaiban a nagyböjti élelmiszergyűjtést. Az országos gyűjtés során a hívek a templomokban az erre kijelölt helyen helyezhetik el felajánlásaikat. Karitászcsoportunk is csatlakozik a felhíváshoz. Kérjük a híveket, hogy a felajánlani kívánt tartósélelmiszereket a bazilikában a Szent Erzsébet oltárnál helyezzék el, a Szent Imre templomban és a Szemináriumi templomban a sekrestyében adják le március 11-ig. Köszönjük tartósélelmiszer felajánlásaikat!
* Plébániák Karitász-csoportja március 17-én zarándokutat szervez Máriagyűdre.  
  7.00 órakor indulás a „murvás parkolóból”  
  10.00 órakor a bátai szent vér ereklye megtekintése  
  13.00 órakor szentmise a máriagyűdi kegytemplomban  
  15.00 órakor meglepetés program  
  20.00 órakor érkezés a „murvás parkolóba”  
  Útiköltség 4.000 Ft. Jelentkezni lehet Nardai Erikánál a 0630/402-06-18 telefonszámon.
* Plébániánk Rózsafüzér-társulata május 1-én zarándokutat szervez Szombathelyre Brenner János boldoggá avatási szentmiséjére.  
  7.00 órakor indulás a „murvás parkolóból”  
  11.00 ünnepi szentmise  
  19.00 órakor hazaérkezés a „murvás parkolóba”  
  Útiköltség 5.000 Ft. Jelentkezni lehet Nardai Erikánál a 0630/402-06-18 telefonszámon.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  **A Magyar Katolikus Egyház technikai száma: 0011**  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  **Katolikus Oktatás és Nevelés Alapítvány  
  19096531-1-07**

Plébániahivatal címe: Székesfehérvár Arany János u. 9.

Nyitva tartás: munkanapokon 9-től 12 óráig. Telefon (06-22) 315-114  
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27