## Örömhír

**A 136. zsoltár válasza:** Ragadjon ínyemhez a nyelvem, \* ha nem emlékezem meg rólad.

**Evangélium (Jn 3,14-21)**

Abban az időben Jézus ezt mondta Nikodémusnak: „Ahogy Mózes fölemelte a kígyót a pusztában, úgy fogják fölemelni az Emberfiát is, hogy aki hisz benne, el ne vesszen, hanem örökké éljen. Mert úgy szerette Isten a világot, hogy egyszülött Fiát adta oda, hogy aki benne hisz, el ne vesszen, hanem örök élete legyen. Isten nem azért küldte Fiát a világba, hogy elítélje a világot, hanem hogy általa üdvözüljön a világ. Aki hisz benne, az nem esik ítélet alá, de aki nem hisz, az már ítéletet vont magára, mert nem hitt Isten egyszülött Fiában. Az ítélet ez: A világosság a világba jött, de az emberek jobban szerették a sötétséget, mint a világosságot, mert tetteik gonoszak voltak. Mert mindenki, aki gonoszat tesz, gyűlöli a világosságot, és nem megy a világosságra, nehogy napvilágra kerüljenek tettei. Aki azonban az igazságot cselekszi, a világosságra megy, hadd nyilvánuljanak ki tettei, hogy Isten szerint cselekedte azokat.”

## Templomaink miserendje

**Bazilika**hétköznap 18.00 órakor  
vasárnap 7.30, 9.00, 10.30 és 18.00 órakor

**Szent Imre templom**  
hétköznap 8.00 órakor

vasárnap 8.00 és 17.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Lisztérzékenyek áldozása

A bazilikában lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

## A székesegyház felújítása

Húsvét után elkezdődik a székesfehérvári székesegyház belső felújítása. A felújítás idejére a bazilika bezárásra kerül, a liturgiákat a Szent Imre templomban fogjuk végezni. A teljes restaurálás várhatóan négy évig fog tartani.

## Hirdetések

* Megváltozott a plébániahivatal nyitva tartása. Munkanapokon, hétfőn, kedden, csütörtökön és pénteken 8.00-tól 12.00-ig és 13.00-tól 16.00-ig van nyitva. Szerdán a plébániahivatal zárva tart. Telefonszám: (22)315-114,   
  email cím: szfvarbelvaros@gmail.com
* Nagyböjti időben péntekenként 17.30-kor közös keresztúti imádságot végzünk a bazilikában.
* Március 4. és 11. között ismét megrendezik hazánk templomaiban a nagyböjti élelmiszergyűjtést. Az országos gyűjtés során a hívek a templomokban az erre kijelölt helyen helyezhetik el felajánlásaikat. Karitászcsoportunk is csatlakozik a felhíváshoz. Kérjük a híveket, hogy a felajánlani kívánt tartósélelmiszereket a bazilikában a Szent Erzsébet oltárnál helyezzék el, a Szent Imre templomban és a Szemináriumi templomban a sekrestyében adják le március 11-ig. Köszönjük tartósélelmiszer felajánlásaikat!
* Akik jelentkeztek a máriagyüdi zarándoklatra, kérjük, hogy március 17-én, szombaton reggel 6.45-re legyenek a pláza mögötti murvás parkolónál. A buszok 7 órakor indulnak és kb. 20 órakor ugyanide érkeznek vissza. További információkat Nardai Erikánál a 0630/402-06-18 telefonszámon lehet kérni.
* Jövő vasárnap lesz a „Szentföldi gyűjtés” templomainkban. Jelenleg Izrael lakosságának mindössze 2 százaléka keresztény. A háborús viszonyok és a munkalehetőség hiánya miatt a kis keresztény közösségek napról napra fogynak, kilátásaik bizonytalanok, igen sokan elvándorolnak. (...) Nagy segítséget jelentettek a helybeli keresztények számára a szentföldi zarándokutak, amelyek több ezer hívőt juttattak munkához és ezáltal megélhetéshez, de a háborús viszonyok miatt egyre kevesebb zarándok érkezik. Igazi megoldás a Szentföld békéje lenne, ezért a Szentatya kérte a katolikusokat, hogy buzgó imádságban forduljanak Istenhez annak érdekében, hogy megszűnjön a gyűlölet és a háborúskodás a Szentföldön. A jövő vasárnap az imádságunk mellett adományaikkal is segíthetjük a szentföldi keresztény közösségeket.
* Szent József ünnepén, március 19-én hétfőn 10 órakor a Szemináriumi templomban megyéspüspök atya ünnepi szentmisében imádkozik az édesapákért, akik külön-külön is áldást kapnak.  
  Akik nem tudnak részt venni a püspöki szentmisén, azok a jövő vasárnap (március 18-án) a bazilikai szentmisék után is részesülhetnek a „Szent József áldásban”.
* Plébániánk Rózsafüzér-társulata május 1-én zarándokutat szervez Szombathelyre Brenner János boldoggá avatási szentmiséjére.  
  7.00 órakor indulás a „murvás parkolóból”  
  11.00 ünnepi szentmise  
  19.00 órakor hazaérkezés a „murvás parkolóba”  
  Útiköltség 5.000 Ft. Jelentkezni lehet Nardai Erikánál a 0630/402-06-18 telefonszámon.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! Kérünk mindenkit, aki fontosnak tartja az egyházak és civil szervezetek támogatását, éljen eme lehetőséggel, és ajánlja föl személyi jövedelemadójának 1%+1%-át.  
  **A Magyar Katolikus Egyház technikai száma: 0011**  
  Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni:  
  **Katolikus Oktatás és Nevelés Alapítvány  
  19096531-1-07**

Plébániahivatal címe: Székesfehérvár Arany János u. 9. Telefon (06-22) 315-114

Nyitva tartás: szerda kivételével, munkanapokon 9-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27