## Örömhír

**Az 50. zsoltár válasza:** Istenem, kérlek téged, \* teremts bennem tiszta szívet.

**Evangélium (Jn 12,20-33)**

Abban az időben: Azok között, akik felzarán­dokoltak, hogy az ünnepen imádják Istent, volt néhány görög is. Ezek odamentek Fülöphöz, aki a galileai Betszaidából származott, és kérték: „Uram, látni szeretnénk Jézust.” Fülöp elment és szólt Andrásnak. Aztán András és Fülöp elmentek, és megmondták Jézusnak. Jézus ezt válaszolta: „Eljött az óra, hogy megdicsőüljön az Emberfia. Bizony, bizony, mondom nektek: ha a búzaszem nem hull a földbe, és el nem hal, egyedül marad, ha azonban elhal, sok gyümöl­csöt hoz. Aki szereti életét, elveszíti azt, de aki gyűlöli életét ebben a világban, az megmenti azt az örök életre. Aki nekem szolgál, kövessen engem, és ahol én vagyok, ott lesz a szolgám is. Aki nekem szolgál, azt becsülni fogja az Atya. Most megrendült a lelkem. Mit is mondjak? Atyám, szabadíts meg ettől az órától? De hiszen éppen ezért az óráért jöttem. Atyám, dicsőítsd meg nevedet!” Erre hang hallatszott az égből: „Megdicsőítettem, és ismét megdicsőítem.” A tömeg, amely ott állt, ennek hallatára azt gondolta, hogy mennydörgött. Mások így véle­kedtek: „Angyal beszélt vele.” Jézus megmagya­rázta nekik: „Nem miattam hallatszott ez a hang, hanem miattatok. Ítélet van most a világon. Most vetik ki ennek a világnak a fejedelmét. Én pedig, ha majd fölmagasztalnak a földről, mindenkit magamhoz vonzok.” Ezt azért mondta, hogy jelezze: milyen halállal fog meghalni.

## Templomaink miserendje

**Bazilika (április 6-ig!)**hétköznap 18.00 órakor (most szombaton elmarad, mert a Prohászka templomban lesz püspöki szentmise 17 órakor!)  
vasárnap 7.30, 9.00, 10.30 és 18.00 órakor

A felújítás előtti utolsó szentmise április 6-án lesz, április 7-től már nem lesz szentmise a bazilikában.

**Szent Imre templom (április 6-ig!)**  
hétköznap 8.00 órakor

vasárnap 8.00 és 17.00 órakor  
**Szent Imre templom (április 7-től!)**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 17.00 órakor

vasárnap 7.00 és 9.00 órakor

**Hosszú temetői kápolna**

vasárnap 7.30-kor

## Hirdetések

* Ma van a „Szentföldi gyűjtés” templomainkban. A Szentatya kérte a katolikusokat, hogy buzgó imádságban forduljanak Istenhez annak érdekében, hogy megszűnjön a gyűlölet és a háborúskodás a Szentföldön. Imádságunk mellett a mai napon adományainkkal is segíthetjük a szentföldi keresztény közösségeket.
* Március 13-án volt Ferenc pápa megválasztásának 5. évfordulója, imádkozzunk Szentatyánkért.
* Nagyböjti időben péntekenként 17.30-kor közös keresztúti imádságra hívjuk a híveket a bazilikába. A most pénteki keresztutat a bérmálkozók vezetik, szeretettel várjuk hittanosainkat.
* Köszönjük a hívek nagyböjti tartósélelmiszer felajánlásait! A karitász munkatársai összeállítják a csomagokat és még húsvét előtt eljuttatják a rászoruló testvéreinkhez, családokhoz.
* Holnap, március 19-én hétfőn, Szent József ünnepén 10 órakor a Szemináriumi templomban megyéspüspök atya ünnepi szentmisében imádkozik az édesapákért, akik külön-külön is áldást kapnak. Akik nem tudnak részt venni a püspöki szentmisén, azok a mai bazilikai szentmisék után is részesülhetnek a „Szent József áldásban”. Kérjük az édesapákat, a szentmise befejező áldását követően jöjjenek ki az oltár elé.
* Március 24-én, szombaton 9.00-től 11.00 óráig a Szent István Művelődési Házban húsvétra készülő családi kézművesfoglalkozást tartunk. Szeretettel várjuk hittanosainkat.
* Március 24-én, szombaton 17 órakor a Prohászka templomban lesz ünnepi szentmise Kaszap István születésének 102. évfordulóján. A bazilikában ezen az estén nem lesz szentmise, kérjük a híveket, hogy az ünnepi, püspöki szentmisére jöjjenek a Prohászka templomba.
* Március 25-én, Virágvasárnap, 10 óra 30-kor a Székesegyházban Spányi Antal megyés püspök tart ünnepi szentmisét és barka­szentelést, Jézus Krisztus jeruzsálemi bevonulásának emlékére.
* Március 25 - Városunk hagyományaihoz híven Virágvasárnap délután családi keresztutat járunk a maroshegyi plébánián 15 órai kezdettel a Szent Imre Általános Iskola és Óvoda gyermekei és családjai, valamint a JUK zenekar közreműködésével. Gyülekező 14.45-kor.
* Március 26-27-28. - Nagyhétfőtől Nagyszerdáig minden nap 18.00 órakor a Székesegyházban nagyböjti lelkigyakorlatos szentbeszédet tart Spányi Antal megyés püspök atya. Az elmélkedésekre minden hívőt szeretettel várunk, akik a lelki életben elmélyülnének és megerősítenék az Istennel való kapcsolatukat. A szentmisék alatt megyés főpásztor is gyóntat.
* Nagycsütörtökön, nagypénteken és nagyszombaton a bazilikában 18 órakor kezdődnek az ünnepi liturgiák.
* Április 4-én, szerdán 10 órakor a bazilikában ünnepi, hálaadó szentmisét tartunk Spányi Antal megyéspüspök atya püspökké szentelésének 20. és megyéspüspökké való kinevezésének 15. évfordulója alkalmából. Kérjük a híveket, jöjjenek el az ünnepi szentmisére.
* Plébániánk Rózsafüzér-társulata május 1-én zarándokutat szervez Szombathelyre Brenner János boldoggá avatási szentmiséjére. Útiköltség 5.000 Ft. Jelentkezni lehet Nardai Erikánál a 0630/402-06-18 telefonszámon.
* 1%+1%  
  Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány  
  19096531-1-07**

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27