## Örömhír

**A 4. zsoltár válasza:** Ragyogtasd ránk, Uram, \* arcod fényességét!

**Evangélium (Lk 24,35-48)**

Abban az időben: Az (Emmauszból visszatért) tanítványok beszámoltak az úton történtekről, meg arról, hogyan ismerték fel Jézust a kenyértöréskor. Míg ezekről beszélgettek, egyszer csak megjelent köztük (Jézus), és köszöntötte őket: „Békesség nektek!” Ijedtükben és félelmükben azt vélték, hogy szellemet látnak. De ő így szólt hozzájuk: „Miért ijedtetek meg, és miért támad kétely a szívetekben? Nézzétek meg kezemet és lábamat! Én vagyok. Tapintsatok meg és lássátok! A szel­lemnek nincs húsa és csontja, de amint látjátok, nekem van.” Ezután megmutatta nekik a kezét és a lábát. De örömükben még mindig nem mertek hinni, és csodálkoztak. Ezért így szólt hozzájuk: „Van itt valami ennivalótok?” Adtak neki egy darab sült halat. Fogta és a szemük láttára evett belőle. Aztán így szólt hozzájuk: „Ezeket mondtam nek­tek, amikor még veletek voltam. Be kell teljesednie mindannak, amit rólam Mózes törvényében, a prófétákban és a zsoltárokban írtak.” Ekkor megnyitotta értelmüket, hogy megértsék az Íráso­kat. Majd így folytatta: „Meg van írva, hogy a Messiásnak szenvednie kell, és harmadnap fel kell támadnia a halálból. Nevében megtérést és bűnbocsánatot kell hirdetni Jeruzsálemtől kezdve minden népnek. Ti tanúi vagytok ezeknek. Én meg kiárasztom rátok Atyám ígéretét.”

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

**Hosszú temetői kápolna**vasárnap 7.30

## 1+1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány  
19096531-1-07**

## Emlékeztető azoknak, akik a Szent Imre templomban készülőknek elsőáldozásra április 29-én

* Szeretettel hívjuk az elsőáldozásra készülőket és családtagjaikat a vasárnapi 9 órai diákmisékre a Szent Imre templomba.
* Április 22-én a 9 órai szentmisében lesz a keresztelkedés azoknak, akik még nincsenek megkeresztelve. A keresztelkedők és keresztszüleik (nem kötelező a keresztszülő!) részére a szentélyben külön helyet biztosítunk.
* Április 28-án (szombaton) 9 órakor főpróba és az első szentgyónás elvégzése. A próba kb. 20 perces lesz, utána, aki elvégezte a szentgyónását haza mehet, nem kell megvárni a végét.
* Április 29-én a 9 órai szentmisében lesz az elsőáldozás. Az elsőáldozóknak külön helyet és egységes fehér ruhát biztosítunk.  
  A lisztérzékenyeknek lehetőségük van csökkentett glutén tartalmú szentostyával áldozni. Kérjük, aki ilyen ostyával szeretne áldozni, jelezze azt.  
  Felkértünk fotóst, aki a liturgiáról és az elsőáldozásról fényképeket készít, amit minden elsőáldozó megkap.  
  A családtagok oldalt, az első padsorig jöhetnek előre, ha külön képeket szeretnének készíteni.  
  A szentmise után lehetőség lesz csoportképet, családi képet készíteni a templomban.  
  A szentmise után egy rövid együttlétre átmegyünk a Szent István Művelődési Házba, ahol az elsőáldozók megkapják az emléklapokat.

## Emlékeztető a bérmálkozásra készülőknek

* Szeretettel hívjuk a bérmálkozásra készülőket és családjukat a vasárnapi 9 órai diákmisékre a Szent Imre templomba.
* Akik nincsenek megkeresztelkedve vagy nem voltak még elsőáldozók, azok olvassák el az elsőáldozásra várók emlékeztetőjét is!
* Május 18-án (pénteken) 18 órakor főpróba lesz a Vasútvidéki Prohászka templomban.
* Május 20-án 9.30-kor ünnepi, püspöki szentmise keretében lesz a bérmálkozás a Vasútvidéki Prohászka templomban.

## Hirdetések

* Örömmel jelezzük, hogy Főtisztelendő Horváth Imre kanonok, c. apát ny. plébános úr a Nemzeti Ünnep alkalmából a Magyar Érdemrend Lovagkereszt polgári tagozat kitüntetésben részesült. Kitüntetéséhez gratulálunk és további életére Isten áldását kérjük.
* Jövő Jópásztor vasárnapja, a papi és szerzetesi hivatások ünnepe lesz. Ebből az alkalomból Sisa István Lénárd egyházmegyénk diakónus szentelés előtt álló kispapja fog a szentmiséken tanúságot tenni papi hivatásáról.
* Azok az érettségizett, vagy érettségi előtt álló fiatalok, akik papi hivatást éreznek magukban és a Székesfehérvári Egyházmegye keretében kívánnak papi szolgálatot teljesíteni, felvételi kérelmüket június 15-ig juttassák el az Egyházmegyei Hivatal címére. A jelentkezésben a kérelmező saját kézzel írt önéletrajzában azt is fogalmazza meg, hogy mi vezette őt a papi hivatás felé, és jelezze a pontos lakcímét. A kérelemhez csatolni kell a plébános ajánló sorait.
* Jövő vasárnap lesz az egyházmegyei gyűjtés. Idei évben egyházmegyénk kiemelt zarándokhelye, a bodajki kegyhegy felújításához járulhatunk hozzá vasárnapi persely adományunkkal. Kérjük és hálásan köszönjük a hívek felajánlásait.
* Plébániánk Rózsafüzér-társulata május 1-én zarándokutat szervez Szombathelyre Brenner János boldoggá avatási szentmiséjére. Útiköltség 5.000 Ft. Jelentkezni lehet Nardai Erikánál a 0630/402-06-18 telefonszámon.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27