## Örömhír

**A 46. zsoltár válasza:** Ujjongás közt ment föl Isten, \* az Úr égbe emelkedett harsonaszóval.

**Evangélium (Mk 16,15-20)**

Abban az időben: Jézus megjelent a Tizenegynek, és így szólt hozzájuk: „Menjetek el az egész világra, és hirdessétek az evangéliumot minden teremtménynek. Aki hisz és megkeresztelkedik, az üdvözül, aki nem hisz, az elkárhozik. A híveket ezek a jelek fogják kísérni: A nevemben ördögöket űznek ki, új nyelveken beszélnek, kígyókat vehetnek a kezükbe, és ha valami mérget isznak, nem árt nekik. Ráteszik a kezüket a betegekre, és azok meggyógyulnak.” Az Úr Jézus, miután ezeket elmondta nekik, felvétetett a mennybe, és helyet foglalt az Isten jobbján. Ők pedig elmentek, és mindenütt hirdették az evangéliumot. Az Úr együtt munkálkodott velük, és az igehirdetést megerősítette a jelek által, amelyek kísérték őket.

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

**Hosszú temetői kápolna**vasárnap 7.30

## A Szent István Művelődési Ház májusi programja

**Május 9. (szerda) 17 óra / Kiállítás megnyitó**Radoszáv Miklós kiállításának megnyitása. A kiállítás június 15-ig megtekinthető

**Május 14. (hétfő) 17.30 / Előadás**Dr. Ferenc Orsolya űrkutató: 2018 – Világok Harca

**Május 15. (kedd) 17.30 / Előadás**Pécsi Rita neveléskutató: Tanulható-e a szeretés, a kapcsolódás?

**Május 17, 24, 31 (csütörtök) 10-12 óra**

Csak játékosan! Csak nagyszülőknek! Bevezetés a társasjátékok rejtelmeibe. Játékmester segítségével

ismerkedhetnek meg az unokáik által kedvelt társasjátékok szabályaival

**Május 22. (kedd) 17.30 óra / Előadás**Dr. Hermann Róbert történész: Horvátok a magyar szabadságharcban

**Május 23. (szerda) 17.30 / Előadás**Dr. Kollár János szakpszichológus: Stressz típusai, felismerésének lehetőségei, kezelésének módszerei

## Emlékeztető a bérmálkozásra készülőknek

* Szeretettel hívjuk a bérmálkozásra készülőket és családjukat a vasárnapi 9 órai diákmisékre a Szent Imre templomba.
* Május 18-án (pénteken) 18 órakor főpróba lesz a Vasútvidéki Prohászka templomban.
* **A bérmálkozás időpontjában változás történt:** május 20-án 10.30-kor (!!) ünnepi, püspöki szentmise keretében lesz a bérmálkozás a Vasútvidéki Prohászka templomban.

## Hirdetések

* Május hónapban a Szent Imre templomban az esti szentmisék előtt negyed órával a májusi litániát imádkozzuk.
* Május hónapban a szemináriumi templomban a 9 órai szentmisék után májusi litániát imádkozunk.
* A felsővárosi templomba, a turisztikai nyitvatartásra templom­ő­röket keresnek. Jelentkezni a felsővárosi templomban Nyárai-Horváth István plébános atyánál lehet.
* 2018. május 21-én, Pünkösdhétfőn kerül megrendezésre idén Székesfehérváron a Bregyó Közi Ifjúsági Szabadidő Központban a 13. Egyházmegyei Nap. A találkozó délelőtt 10 órától délután 4 óráig tart. Ebben az évben is szeretettel hívjuk keresztény családjainkat a találkozóra, ahol a gyermekjátékok mellett minden korosztálynak színvonalas lelki-szellemi programot kínálunk.

A találkozó 9 órakor kezdődik a gyülekezővel.

10 órakor kezdődik a koncelebrált püspöki szentmise.

11 óra 30-kor kezdődnek a fakultatív programok.

A találkozó 15 óra 30-kor kezdődő közös szentségimádással ér véget. További részletek a www.egyhazmegyeinap.hu oldalon olvashatók!

* Azok az érettségizett, vagy érettségi előtt álló fiatalok, akik papi hivatást éreznek magukban és a Székesfehérvári Egyházmegye keretében kívánnak papi szolgálatot teljesíteni, felvételi kérelmüket június 15-ig juttassák el az Egyházmegyei Hivatal címére. A jelentkezésben a kérelmező saját kézzel írt önéletrajzában azt is fogalmazza meg, hogy mi vezette őt a papi hivatás felé. A kérelemhez csatolni kell a plébános ajánló sorait. További részletek az egyházmegye honlapján: www.szfvar.katolikus.hu
* A márciusban elmaradt máriagyüdi zarándoklatot június 9-én tartjuk meg. További információk Nardai Erikánál a 0630/402-06-18 telefonszámon.

## 1+1%

Kérjük a kedves híveket, és minden jószándékú embert, hogy ne feledkezzen el nyilatkozni személyi jövedelemadójának 1%+1%-áról! **A Magyar Katolikus Egyház technikai száma: 0011**Kérjük, hogy a második 1%-ot plébániánk alapítványának ajánlják fel, amiből a hittanosaink nyári táborozását kívánjuk támogatni: **Katolikus Oktatás és Nevelés Alapítvány  
19096531-1-07**

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27