## Örömhír

**A 32. zsoltár válasza:** Boldog az a nemzet, \* melyet az Úr örökbe fogadott.

**Evangélium (Mt 28,16-20)**

Abban az időben: A tizenegy tanítvány elment Galileába, fel arra a hegyre, ahova Jézus rendelte őket. Amikor meglátták őt, leborultak előtte a földre. Egyesek azonban még mindig kételkedtek. Jézus odament hozzájuk, és ezt mondta nekik: „Én kaptam meg minden hatalmat az égen és a földön. Ezért most menjetek el, és tegyetek tanítványommá minden nemzetet! Kereszteljétek meg őket az Atya, a Fiú és a Szentlélek nevében! Tanítsátok meg őket mindannak megtartására, amit parancsoltam nektek! És íme, én veletek vagyok mindennap a világ végéig!”

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor

szombaton 8.00 és 19.00 órakor

vasárnap 7.30, 9.00 (június 3-án püspöki szentmise), 10.30 (június 3-án elmarad!), 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor

vasárnap 7.00, 8.00, 10.00 és 18.00 órakor

**Hosszú temetői kápolna**vasárnap 7.30

## A Szent István Művelődési Ház májusi programja

**Május 17, 24, 31 (csütörtök) 10-12 óra**

Csak játékosan! Csak nagyszülőknek! Bevezetés a társasjátékok rejtelmeibe. Játékmester segítségével

ismerkedhetnek meg az unokáik által kedvelt társasjátékok szabályaival.

## Elhunyt Nagy Mihály atya

A székesfehérvári püspök az egyházmegye papsága és a rokonság nevében is tudatja, hogy Nagy Mihály c. prépost, ny. plébános életének 84., pappá szentelésének 59. évében, 2018. május 13-án elhunyt az Úrban.

Paptestvérünket, aki 1934. december 27-én született Sárszent­ágotán, 1959. június 21-én szentelték pappá Székes­fehérváron. Papi szolgálatát káplánként kezdte Ercsiben 1959–64, Abán 1964–65, Polgárdiban 1965–67, Pusztasza­bolcson 1967–68 és Móron 1968–75 között. Szabadegyházán folytatta lelkipásztori szolgálatát 1975-től mint adminisztrátor, 1976-tól mint plébános. Plébánosi kinevezést kapott Sárbo­gárd­ra 1978-ban, majd Dunaújvárosba 1991-ben, ahol mint­egy 25 évig szolgálta a rábízott híveket. 2015-ben vonult nyugállományba, és utolsó éveit az Országos Papi Otthonban töltötte.

**Paptestvérünk lelki üdvösségéért gyászmisét mutatunk be 2018. június 4-én (hétfőn) 16 órakor a Dunaújvárosi (Krisztus Király) plébániatemplomban.**

A szentmise után földi maradványait végakarata szerint az altemplomba helyezzük örök nyugalomra.

## Hirdetések

* A mai vasárnapon, Szentháromság vasárnapján, 10.30-kor szentmise keretében van egyházmegyénk hagyományos Mária-remetei zarándoklata. Az egyházmegye megsza­kítás nélkül 91. alkalommal tartja meg zarándoklatát a majdnem kétszáz éves múltú kegyhelyen. A szentmisét Ugrits Tamás pasztorális helynök atya celebrálja.
* A mai vasárnapon 15.00-kor a Doni kápolnánál (Mészeg-hegy, Pákozd) Hősök-napi ünnepi szentmisét tart Ugrits Tamás atya az első és a második világháborúban elesett katonákért.
* A Szent Imre templomban az esti szentmisék előtt negyed órával május hónapban a Loretói litániát, június hónapban a Jézus Szíve litániát imádkozzuk.
* Május hónapban a szemináriumi templomban a 9 órai szentmisék után májusi litániát imádkozunk.
* Jövő vasárnap (június 3-án) ünnepeljük Krisztus Szent Teste és Vére ünnepét, Úrnapját. A Szent Imre templomban délelőtt 9 órakor kezdődő püspöki szentmise lesz a város közös úrnapi szentmiséje. Kérjük a kedves híveket, hogy lehetőség szerint ezen a szentmisén vegyenek részt.  
  A szentmisét követően a főpásztorral ünnepélyes körmenetben visszük az Oltáriszentséget a belvárosban, ahol négy oltárt állítunk fel a menet útvonala mentén. A virágdíszekkel kirakott ideiglenes oltároknál rövid szertartás lesz: evangélium-olvasás, éneklés és áldás.

A körmenet útvonala: Városház tér - Fő utca - Oskola utca - Városház tér.

1. oltár: Szent Imre templom Fadrusz-keresztje;

2. oltár: Püspöki Palota kapuja;

3. oltár: Ciszterci templom bejárata;

4. oltár: Szent István Hitoktatási és Művelődési Ház.

**Kérjük, hogy aki az oltár díszítéséhez virágokat, virágszirmokat tud felajánlani, a szombat esti szentmiséig hozza el a Szent Imre templomba.**

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88

Bak Ádám diakónus atya 06-70/469-88-27