## Örömhír

**A 22. zsoltár válasza:** Az Úr nékem pásztorom, \* ínséget nem kell látnom.

**Evangélium (Mk 6,30-34)**

Abban az időben: Az apostolok összegyűltek Jézushoz, és beszámoltak mindarról, amit tettek és tanítottak. Ő így szólt hozzájuk: „Gyertek ti is, (menjünk) a pusztaságba egy magányos helyre, hogy pihenjetek egy kicsit!” Mert olyan nagy jövés-menés volt körülöttük, hogy még evésre sem maradt idejük. Bárkába szálltak tehát és elmentek egy elhagyatott helyre, hogy magukban legyenek. De sokan látták, amikor elmentek, és sokan megtudták. Erre minden városból gyalog odasiettek, és megelőzték őket. Amikor kiszállt és látta a nagy tömeget, megesett rajtuk a szíve. Olyanok voltak, mint a pásztor nélküli juhok. Ezért tanítani kezdte őket sok mindenre.

## Templomaink miserendje

**Bazilika**A belső felújítás miatt zárva.

**Szent Imre templom**  
hétfőtől péntekig 8.00 és 18.00 órakor (Júliusban a reggel 8 órai szentmisék elmaradnak. Ezen a héten pénteken az esti szentmise 17 órakor kezdődik!)

szombaton 8.00 és 19.00 órakor (A halottakért végzett 8 órai szentmisét ezen a héten megtartjuk.)

vasárnap 7.30, 9.00, 10.30, 17.00 és 19.00 órakor

**Szemináriumi templom**

hétköznap 7.00 és 9.00 órakor

szombaton 7.00, 9.00 és 18.00 órakor

vasárnap 7.00 és 9.00 órakor

**Vízivárosi Jézus Szíve templom**

hétköznap 7.00 és 18.00 órakor (További intézkedésig csak igeliturgiák vannak)

vasárnap 7.00, 8.00, 10.00 és 18.00 órakor (További intézkedésig vasárnapkon csak 7 órakor van szentmise, a többi időpontban igeliturgia van.)

**Hosszú temetői kápolna**vasárnap 7.30

## Hirdetések

* A Szent Imre templomban júliusban hétköz-naponként csak este 6 órakor lesznek szentmisék. Aki hétköznap reggeli szentmisén szeretne részt venni, szeretettel ajánljuk a Szemináriumi templom­ban 7 és 9 órakor kezdődő szentmisék egyikét. A hétköznap este 6 órakor kezdődő szentmiséken kívül természetesen a szombat esti és vasárnapi ün­ne­pi szentmiséket a szokott időpontban megtartjuk.
* A vízivárosi Jézus Szíve templomban további intézkedésig (előre láthatóan július 31-ig) vasárnaponként reggel 7 órakor lesznek szentmisék. A többi vasárnapi és hétköznapi szentmisék helyén igeliturgiára gyűlhetnek össze a hívek, ha sem más időpontban, sem más helyen nem tudnak szentmisén részt venni.
* Július 25-én, szerdán, Szent Kristóf ünnepén szeretettel várják a híveket a Székesfehérvár-Maroshegyi templom búcsúünnepére.  
  17.30 - az énekkar ünnepi műsora  
  18.00 - ünnepi szentmise  
  A szentmisét követően a vásártéren a járművek megáldása, majd agapé lesz a közösségi házban.
* Július 26-án ünnepeljük Szent Anna ünnepét. A Szent Anna kápolna jelenleg a tér felújítása miatt megközelíthetetlen ezért július 26 és augusztus 1 között a Szent Imre templomban az esti szentmisék előtt negyed órával emlékezünk meg Szent Annáról.
* Július 27-én egy székely csoport érkezik a városba. A csoport programjához alkalmazkodva a péntek esti szentmise 17 órakor fog kezdődni a Szent Imre templomban. Kérjük a hívek megértését.
* Július 30 és augusztus 4 között lesz Rómában a ministráns világtalálkozó. A világ minden tájáról érkeznek ministránsok, hogy találkozhassanak a Szentatyával, közös programokon vehessenek részt és megismerkedhessenek az Örök Várossal, Rómával. Plébániánkat hűséges ministránsaink Palásti László, Palásti Norbert és Palásti Levente fogják képviselni.
* Augusztus 1-től Sisa István Lénárd atya diakónusi szolgálaton lesz plébániánkon. Kérem a kedves híveket, fogadják őt szeretettel és segítsék, támogassák őt szolgálatában.
* Augusztus 1-én, szerdán, a Szent Imre templomban a 18 órai szentmisét a Rózsafüzér Társulat élő és elhunyt tagjaiért ajánljuk fel, a szentmisét követően titok­csere lesz. Szeretettel várjuk a társulat tagjait a szentmisére és a titokcserére.
* Augusztus 2-án, csütörtökön 18 órakor a Székesfehérvár-Szárazréti templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra. A Szent Imre templomban azon az estén nem lesz szentmise.
* Augusztus 5-én (vasárnap) a Szent Donát kápolna búcsúnapján 18 órakor ünnepi szentmisét mutat be Spányi Antal megyéspüspök atya. Szeretettel ajánljuk a kedves hívek figyelmébe a búcsúi szentmisét.
* A Szent Imre templomban lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

m

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88