## Örömhír

**A 77. zsoltár válasza:** Mennyei kenyeret \* adott nékik az Úr.

**Evangélium (Jn 6,24-35)**

Abban az időben: Amikor a nép nem találta Jézust, sem a tanítványait, bárkába szálltak, és elmentek Kafarnaumba, hogy megkeressék jézust. Amikor a tó túlsó partján megtalálták, megkérdezték tőle: „Mester, mikor jöttél ide?” „Bizony, bizony, mondom nektek – felelte Jézus –, nem azért kerestetek, mert csodajeleket láttatok, hanem mert ettetek a kenyérből és jóllaktatok. Ne olyan eledelért fáradozzatok, amely megromlik, hanem olyanért, amely megmarad az örök életre. Ezt az Emberfia adja nektek, - őt ugyanis az Atya igazolta.” Erre megkérdezték tőle: „Mit tegyünk, hogy Istennek tetsző dolgot cselekedjünk?” „Istennek az tetszik – válaszolta Jézus –, ha hisztek abban, akit küldött.” De ők így folytatták: „Hát te milyen csodajelet teszel, hogy lássuk és higgyünk neked? Mit tudsz tenni? Atyáink mannát ettek a pusztában, amint az Írás mondja: Égi kenyeret adott nekik enni.” Jézus erre így szólt: „Bizony, bizony, mondom nektek: Nem Mózes adott nektek kenyeret az égből, hanem Atyám adja nektek az igazi égi kenyeret. Mert az az Isten kenyere, aki alászállt az égből, és aki életet ad a világnak.” Erre így szóltak hozzá: „Urunk, add nekünk mindig ezt a kenyeret!” „Én vagyok az élet kenyere – felelte Jézus. Aki hozzám jön, többé nem éhezik, és aki bennem hisz, soha nem szomjazik.”

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

## Ünnepi liturgiák a Szent Imre templomban

**Augusztus 14 (kedd)**

Reggeli órákban a missziós kereszt érkezése

10.30 – Imaórák a kereszt előtt

17.00 – Körmenetben érkeznek a püspökségről a magyar Szent Család ereklyéi a templomba

17.15 – Imaóra az ereklyék előtt

18.00 – Fogadalmi, püspöki szentmise

**Augusztus 15 (szerda)**

07.30 – szentmise

09.00 – szentmise

10.30 – szentmise

12.00 – imaórák a kereszt előtt

18.00 – ünnepi, püspöki szentmise

**Augusztus 20 (hétfő)**

07.30 – szentmise

09.00 – szentmise

10.30 – ünnepi, püspöki szentmise

19.00 – szentmise

## Hirdetések

* Kiss János atya temetése augusztus 8-án, szerdán 15 órakor lesz a Béla úti temetőben. A temetés után szentmisét mutatunk be lelke üdvösségéért a Szent Imre templomban 17 órakor.
* Augusztus 1-től Sisa István Lénárd atya diakónusi szolgálaton van plébániánkon. Szeretettel köszöntjük őt. Kérem a kedves híveket, fogadják őt szeretettel és segítsék, támogassák őt szolgálatában.
* Augusztus 5-én (vasárnap) a Szent Donát kápolna búcsúnapján 18 órakor ünnepi szentmisét mutat be Spányi Antal megyéspüspök atya. Szeretettel ajánljuk a kedves hívek figyelmébe a búcsúi szentmisét.
* A vízivárosi Jézus Szíve templomban 24 órás szentségimádás lesz augusztus 10-én, pénteken reggeltől (reggel 7 órai szentmisétől) másnap reggelig (7 órai szentmiséig). Várjuk és buzdítjuk a kedves híveket, hogy kapcsolódjanak be a szentségimádásba.
* Augusztus 12-én, vasárnap 10 órakor Ercsiben, a Nagyboldogasszony kegytemplom búcsúnapján Spányi Antal megyés püspök atya tart ünnepi szentmisét. A főpásztor az egyházmegye zarándokhelyére hívja a házasságra készülő jegyeseket, akiket a szentmise keretében külön áldásban is részesít. Az eseményen az egyházmegye papnövendékei is részt vesznek.
* A Szent Imre templomba érkezik a Nemzetközi Eucharisztikus Kongresszus missziós keresztje. A közel 5 méter magas, bronzborítással díszített, ereklyéket tartalmazó tölgyfakereszt augusztus 14-én és 15-én lesz templomunkban.
* A Vízivárosi Jézus Szíve templomban augusztus 15-én, Nagyboldogasszony ünnepén 7.30-kor lesz szentmise, augusztus 20-án Szent István király ünnepén 7.30-kor és 18 órakor lesznek a szentmisék.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket. illetve azokat is, akik szeretnék megcsodálni templomaink műalkotásait.
* A Szent Imre templomban lehetőséget biztosítunk lisztérzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

m

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com