## Örömhír

**A 14. zsoltár válasza:** Uram, ki lakhat \* a te hajlékodban?

**Evangélium (Mk 7,1-23)**

Abban az időben: Összegyűltek Jézus köré a farizeusok és néhány írástudó Jeruzsá­lemből. Látták, hogy egyik-másik tanítvá­nya tisztátalan, vagyis mosatlan , kézzel eszi a kenyeret. A farizeusok és általában a zsidók ugyanis nem esznek addig, amíg meg nem mossák a kezüket könyékig, így tartják meg az ősök hagyományait. És ha piacról jönnek, addig nem esznek, míg meg nem mosakszanak. S még sok más hagyomány­hoz is ragaszkodnak: így példá­ul a poharak, korsók, rézedények leöblí­téséhez. A farizeusok és írástudók tehát megkérdezték: „Miért nem követik tanítvá­nyaid az ősök hagyományait, miért étkeznek tisztátalan kézzel?” Ezt a választ adta nekik: „Képmu­tatók! Találóan jöven­dölt rólatok Izajás, amint írva van: »Ez a nép ajkával tisztel engem, ám a szíve távol van tőlem. Hamisan tisztelnek, olyan tanokat tanítván, amelyek csak emberi parancsok.« Az Isten parancsait nem tartjátok meg, de az emberi hagyományok­hoz ragaszkodtok.” Majd ismét magához szólította a népet, és így szólt: „Hallgas­satok rám mindnyájan, és értsétek meg: Kívülről semmi sem kerülhet be az emberbe, ami beszennyezhetné. Hanem ami belőle származik, az teszi az embert tisztátalanná. Mert belülről, az ember szívéből származik minden gonosz gondo­lat, erkölcstelenség, lopás, gyilkosság, házas­ság­törés, kapzsiság, rosszindulat, csa­lás, kicsapongás, irigység, káromlás, kevélység, léhaság. Ez a sok rossz mind belülről származik, és tisztátalanná teszi az embert.

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Katolikus Társadalmi Napok

A Katolikus Társadalmi Napok megrendezésére idén Székesfehérváron kerül sor szeptember 7-9. között. A Katolikus Társadalmi Napok (KATTÁRS) rendezvényt a Magyar Katolikus Püspöki Konferencia hívta életre 2013-ban azzal a céllal, hogy bemutassa a Magyar Katolikus Egyház társadalmi tanításának elméletét és gyakorlatát. Egyházunk társadalomért folytatott munkája számos területen jelenik meg: oktatás-nevelés, szociális és karitatív szolgálat, kultúra-művészet, teremtés-védelem stb. A KATTÁRS fesztivál jellegű rendezvénysorozat is egyben, ahol az előadások és pódiumbeszélgetések mellett fontos helye van a kulturális műsoroknak, gyerek-, ifjúsági és családi programoknak, tanúságtételeknek, szabadtéri látványosságoknak. Ezeknek a célja azonban mindig az evangélium átadása és az Egyház társadalmi tanításának és szolgálatának hiteles bemutatása.

**Kiemelt rendezvények**

**szeptember 7.**

16.30 – Ünnepi megnyitó a Városház téren

18.00 – Szentmise a Ciszterci templomban (Dr. Udvardy György püspök)

19.30 – Nem Adom Fel Együttes koncertje a Városház téren

**szeptember 8.**

10.00 – Ünnepi konferencia a Városház dísztermében

10.00 – Gyermekműsor (Kaláka együttes) a Városháztéren

20.00 - komolyzenei koncert (Verdi: Requiem) a Városház téren

**szeptember 9.**

11.00 - rendezvény záróeseménye, szentmise 11 órakor a Városház téren Dr. Erdő Péter bíboros, prímás, Esztergom-budapesti érsek úr vezetésével.

Kérjük a kedves híveket, hogy vegyenek részt a kiemelt programokon. Több, mint félszáz különböző rendezvény lesz a belvárosban ezekben a napokban. Minden korosztály találhat magának értékes és izgalmas időtöltést. További információk és a részletes programfüzet letölthető az egyházmegye honlapjáról: www.szfvar.katolikus.hu

## Hirdetések

* Szerdán 17.30-tól a Rózsafüzér-társulat vezetésével rózsafüzért imádkozunk a Szent Imre templomban, utána titokcsere lesz. A 18 órakor kezdődő szentmisét a Rózsafüzér-társulat élő és lehunyt tagjaiért ajánljuk fel.
* Csütörtökön 18 órakor az Almássy-telepi templomban lesz a város egyházközségeinek közös elsőcsütörtöki eucharisztia ünnepe. A szentmisét a Spányi Antal megyés püspök atya tartja a város papságával, amely után a közös szentóra kezdődik, az új papi hivatásokért, az egész egyházért, és az Eucharisztikus Kongresszusért. A Szent Imre templomban ezen az estén nem lesz szentmise.
* A KATTÁRS rendezvény miatt ezen a héten a péntek 18 órai és a vasárnap 9.00 és 10.30 órai szentmisék elmaradnak a Szent Imre templomban.
* Szeptember 15-én és 16-án lesz a Bodajki búcsú. Idén is indul gyalogos zarándokcsoport a szombati szentmisére. További részletek a faliújságon található plakáton.
* Szeptember 15-én, szombaton 19.00 és 21.00 óra között, a „Nyitott templomok” programsorozaton belül koncert és tárlatvezetés lesz a ciszterci Nagyboldogasszony templomban.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket. illetve azokat is, akik szeretnék megcsodálni templomaink műalkotásait.
* A Szent Imre templomban lehetőséget biztosítunk liszt érzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com