## Örömhír

**Az 18. zsoltár válasza:** Az Úr végzései igazak, \* megvidámítják a szívet.

**Evangélium (Mk 9,38-48)**

Abban az időben: János (apostol) így szólt Jézushoz: „Mester, láttunk valakit, aki a te nevedben ördögöket űz ki, de nem tart velünk. Megtiltottuk neki, mert nem követ minket.” Jézus ezt válaszolta: „Ne tiltsátok meg neki! Aki a nevemben csodát tesz, nem fog egykönnyen szidalmazni engem. Aki nincs ellenünk, velünk van. Aki inni ad nektek akár csak egy pohár vizet is az én nevemben – azért, mert Krisztuséi vagytok –, bizony, mon­dom nektek, nem marad jutalom nélkül. De aki megbotránkoztat egyet is e kicsinyek közül, akik hisznek bennem, jobb volna annak, ha malom­követ kötnének a nyakára és a tengerbe dobnák. Ha a kezed meg­bot­ránkoztat, vágd le. Jobb csonkán bemenned az életre, mint két kézzel a kárhozatra jutnod, az olthatatlan tűzre. Ha a lábad megbotránkoztat, vágd le. Jobb sántán bemenned az életre, mint két lábbal a kárhozat olthatatlan tüzére kerülnöd. Ha a szemed megbotránkoztat, vájd ki. Jobb fél szemmel bemenned az Isten országába, mint két szemmel a kárhozatra jutni, ahol a férgük el nem pusztul, és a tüzük ki nem alszik.”

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 18.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Szentírás vasárnapja

Minden évben szeptember utolsó vasárnapján, idén szeptember 30-án ünnepli az egyház Szentírás vasárnapját. A biblia védőszentjének, Szent Jeromosnak az ünnepéhez, szeptember 30-ához legközelebb eső vasárnapon – idén pont a szent emléknapján – a katolikus egyház különös figyelmet szentel a Szentírásnak. Bár a Szentírást az Egyház mindig is kiemelten tisztelte, mégis csak a II. Vatikáni Zsinat rendelkezései szenteltek neki külön ünnepet. A zsinat alkalmával történt először, hogy a világ püspökei a Szent Péter-bazilikában a főhelyre tették és a tanácskozások középpontjába állították a Bibliát. Az 1962–65 között tartott zsinaton a főpapok testülete Dei Verbum címmel új szellemű határozatot fogadott el a Bibliáról, amely többek között arra szólítja fel a katolikusokat, hogy rendszeresen olvassák a Szentírást. A szentírásvasárnap megtartását a Magyar Katolikus Püspöki Konferencia az elsők között rendelte el a világon. Kezdetben nagyböjt egyik vasárnapján ülték meg az ünnepet, később azonban áthelyezték szeptember utolsó vasárnapjára. Ezen a napon a katolikus közösségek a templomokban kiemelt helyre teszik a Bibliát, és hálát adnak Istennek azért, hogy a szent könyvnek köszönhetően megismerhetik a Teremtő elképzeléseit és akaratát, a helyes erkölcsi értékeket és alapelveket, eligazítást és erőt meríthetnek belőle életük egész folyamán, és bizonyosságot arról, hogy az ember öröklétre kapott meghívást.

## Hirdetések

* Ma van a Budakeszi-Makkosmária Angyalok Királynéja templom búcsúünnepe. A 11.30-kor kezdődő püspöki szentmisén Spányi Antal megyéspüspök atya vezetésével imádkoznak a szenvedélybetegségben szenvedőkért kérve a Fogolykiváltó Boldogasszony közbenjárását.
* Október hónapban a Szent Imre templomban az esti szentmisék előtt fél órával a rózsafüzért imádkozzuk.   
  A szerdai rózsafüzért a rózsafüzér-társulat vezeti. Az azt követő szentmisét a rózsafüzér-társulat élő és elhunyt tagjaiért ajánljuk fel.  
  A pénteki rózsafüzérekre külön szeretettel hívjuk a hittanosokat és a hitoktatókat.
* Október hónapban a vízivárosi Jézus Szíve templomban minden nap 17.30-kor rózsafüzért imádkozunk.
* A vízivárosi Jézus Szíve Plébánia elsőáldozásra készülő hittanosait szeretettel várjuk a templom hittantermébe szerdánként 16.30-ra az elsőáldozói felkészítő foglalkozásokra.
* Szerdán 19 órakor a Szent Imre templomban, a Theotokos (Istenszülő) - Szent Efrém Férfikar koncertet ad a Magyar Katolikus Kultúra Napjai keretében. Közreműködik a Vox Mirabilis kamarakórus. A belépés díjtalan szeretettel várunk minden érdeklődőt.
* Csütörtökön 18 órakor az maroshegyi templomban lesz a város egyházközségeinek közös elsőcsütörtöki eucharisztia ünnepe. A szentmisét a Spányi Antal megyés püspök atya tartja a város papságával, amely után a közös szentóra kezdődik, amit felajánlunk új papi hivatásokért, az egész egyházért, és az Eucharisztikus Kongresszusért. A Szent Imre templomban ezen az estén nem lesz szentmise.
* Akik a nyitrai zarándokútra jelentkeztek, azokat kérjük, hogy október 6-án 6.45-re érkezzenek meg az indulás helyszínére, a pláza melletti murvás parkolóba. Kérjük, ne felejtsék otthon az érvényes személyi igazolványt vagy útlevelet.
* Szeretettel várjuk a katekumen csoportba azokat a felnőtteket, akik szeretnének katolikus hitünkkel megismerkedni. Várjuk azokat, akik még nincsenek megkeresztelkedve, vagy gyermekkorukban elmaradt az elsőáldozás, bérmálás szentsége. Szeretettel várjuk azokat is, akik bár gyermekkorukban részesültek ezekben a szentségekben, de felnőtt fejjel szeretnék újra átélni, végiggondolni ezen szentségek értelmét és hatását. A találkozások kéthetente péntekenként 19.00 és 20.00 között vannak az Arany János utca 9. szám alatt található plébánián. A következő alkalom október 12-én lesz.
* Kérjük, hogy akik urnafülkével rendelkeznek a Szent Imre templomban adategyeztetés miatt keressék fel a plébániát. Nyitva tartás és elérhetőségek a lap alján találhatók.
* A belvárosi templomok hétfő kivételével 9 és 17 óra között liturgián kívül is nyitva vannak. Szeretettel várjuk az elcsendesedésre vágyó híveket. illetve azokat is, akik szeretnék megcsodálni templomaink műalkotásait.
* A Szent Imre templomban lehetőséget biztosítunk liszt érzékeny testvéreinknek, hogy csökkentett gluténtartalmú szentostyával áldozzanak. Kérjük, hogy aki élni kíván ezzel a lehetőséggel, jelezze a sekrestyében.

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com