## Örömhír

**A 92. zsoltár válasza:** Az Úr országol, \* királyi fölségbe öltözött.

**Evangélium (Jn 18,33-37)**

Abban az időben: Pilátus maga elé hívatta Jézust, és megkérdezte tőle: „Te vagy-e a zsidók királya?” Jézus így válaszolt: „Magadtól mondod ezt, vagy mások mondták neked rólam?” Pilátus ezt felelte: „Hát zsidó vagyok én? Saját néped és a főpapok adtak a kezembe. Mit tettél?” Ekkor Jézus így szólt: „Az én országom nem ebből a világból való. Ha ebből a világból volna az országom, szolgáim harcra kelnének, hogy ne kerüljek a zsidók kezére. De az én országom nem innét való.” Pilátus megkérdezte: „Tehát király vagy?” Jézus így felelt: „Te mondod, hogy király vagyok. Én arra születtem, és azért jöttem a világba, hogy tanúságot tegyek az igazságról. Aki az igazságból való, az hallgat a szavamra!”

## Templomaink miserendje

**Bazilika**A belső felújítás miatt zárva.

**Szent Imre templom**  
kedden és szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 7.00

szombaton 18.00

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Hirdetések

* Mai napon Árpád-házi Szent Erzsébetnek, a Katolikus Karitász védőszentjének oltalmába ajánljuk a karitatív szolgálat minden önkéntes segítőjét és jó szándékú támogatóját. A perselyadományt is a szegények megsegí­tésére, a karitász javára gyűjtjük, köszönjük adományaikat!
* A Székesegyház felújítása miatt a Szent Imre templomban november 26-án, hétfőn 17 órakor szentmise keretében adja át Spányi Antal megyés püspök atya az újonnan végzett világi lelkipásztori munkatársak számára a püspöki megbízólevelet. A képzés befejezése után 15 világi hívő tesz ünnepélyes ígéretet arra, hogy a plébános irányítása mellett, annak munkatársaként lelkiismeretesen végzi a rábízott lelkipásztori feladatokat. Kiemelt módon is hívjuk ünnepünkre a belvárosi plébánia híveit, hiszen ez az ünnep a székesegyház felszentelésének ünnepe is. Hívjuk a világi lelkipásztori munkatársakat, hiszen a megbízólevelüket ők is ezen az ünnepen vették át; a közös szentmise egyben ígéretük évenkénti megújítását is jelenti. Szeretettel hívjuk a Prohászka Imaszövetség tagjai is, hogy együtt imádkozzanak a lelkipásztori kisegítőkért és a lelkipásztorkodó papságért.
* A Szent Imre Általános Iskola és Óvoda szeretettel hívja és várja az iskolába készülő gyermekeket és szüleiket az iskolát bemutató első féléves programjaira: november 7-én, valamint november 28-án (mindkét alkalommal szerdán), 16.30 órától. A foglalkozásokat a leendő elsős tanító nénik – Boda Bernadett és Vámosi Attiláné – vezetik.
* A vízivárosi plébánia karitászcsoportja november 28-án (szerdán) 17:30-kor megbeszélést tart a hittanteremben. Minden karitásztagot szeretettel várunk.
* December 1-én, szombaton 10 órakor nyílik meg a Püspöki Palota kertjében a hagyományos „Adventi udvar”. Az udvarban továbbra is várják mindazokat, akik szeretnének valódi csendes, békés, imádságban eltöltött karácsonyi készülődést. A látogatás során igényes kézműves tárgyakat lehet vásárolni ajándékba és jótékonysági céllal. Szombat és vasárnap 10-19 óra között, advent utolsó hetében hétköznapokon is várják 14-19 óra között a látogatókat. Szombatonként délután 16 órakor kezdődik a közös adventi gyertyagyújtás Spányi Antal megyés püspök vezetésével és az egyházmegye iskoláinak, óvodáinak gyermekműsorával. Az első gyertyagyújtás keretében megáldják a családok adventi koszorúját és gyertyáját. Az udvarban elindul az Egymillió csillag a szegényekért karitász akció.
* A vízivárosi templomban, december 1-én (szombaton) 18 órakor kezdődő szentmisén gyújtjuk meg ünnepélyesen az adventi koszorú első gyertyáját. A szentmise után mindenkit szeretettel várunk a hittanterembe kötetlen beszélgetésre, szeretet vendégségre. ( zsíroskenyér, tea stb...)
* A vízivárosi rózsafüzér-társulat december 2-án (vasárnap) 17:00 órakor tartja a titokcserét a templomban. Minden tagot szeretettel várunk.
* Ádventi időben roráte, hajnali szentmiséket tartunk plébániatemplomainkban:  
  Szent Imre templomban hétfőtől szombatig reggel 6 órakor. A szentmisék alatt gyónási lehetőséget biztosítunk.  
  Vízivárosi templomban csütörtökönként és péntekenként reggel 6 órakor. A szentmisék előtt negyed órával és közvetlen a szentmisék után gyónási lehetőséget biztosítunk.
* A Szent Imre templom urnatemetője a templomi liturgiák ideje alatt, illetve keddtől szombatig 10 és 18 óra között látogatható.

## 

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com