## Örömhír

**24. zsoltár válasza:** Hozzád emelem a lelkem, én Uram, Istenem.

**Evangélium (Lk 21,25-36)**

Jézus ezeket mondta tanítványainak a világ végéről: „Jelek lesznek a Napban, a Holdban és a csillagokban, a földön pedig kétségbeesett rettegés támad a népek között a tenger zúgása és a hullámok háborgása miatt. Az emberek megdermednek a rémülettől, miközben várják, hogy mi történik a világgal. A mindenség összetartó erői megrendülnek. Akkor majd meglátják az Emberfiát, amint eljön a felhőkben nagy hatalommal és dicsőséggel. Amikor mindez beteljesedik, nézzetek fel, és emeljétek föl fejeteket, mert elérkezett megváltásotok. Vigyázzatok, hogy el ne nehezedjék szívetek tobzódásban, részegeskedésben és az evilági gondokban. Így majd nem ér készületlenül benneteket az a nap. Mint a csapda, úgy csap le mindazokra, akik a földön laknak. Virrasszatok hát és imádkozzatok szüntelenül, hogy megmeneküljetek attól, ami majd bekövetkezik, és megállhassatok az Emberfia színe előtt.”

## Templomaink adventi miserendje

**Bazilika**A belső felújítás miatt zárva.

**Szent Imre templom**  
hétfőtől-szombatig 6.00 Roráte szentmise

szombaton 8.00

hétfőtől péntekig 18.00

vasárnap 7.30, 9.00, 10.30, 17.00 és 19.00

**Szemináriumi templom**

hétköznap 7.00 és 9.00

szombaton 7.00, 9.00 és 17.00

vasárnap 7.00 és 9.00

**Vízivárosi templom**

csütörtökön és pénteken 6.00 Roráte szentmise

szombaton 18.00 Adventi gyertyagyújtással

vasárnap 7.30, 9.00 (görög katolikus) és 18.00

**Hosszú temetői kápolna**vasárnap 7.30

*Az általánostól eltérő miserendet a „Hirdetések” alatt külön jelezzük*

## Hirdetések

* Az elmúlt héten a perselyadományt a szegények megsegí­tésére, a karitász javára gyűjtöttük.  
  Szent Imre templomban: 242.285 Ft  
  Jézus Szíve templomban: 104.200 Ft  
  Szemináriumi templomban: 99.270 Ft  
  Hosszú-temetői kápolnában: 32.580 Ft  
  Hálásan köszönjük adományaikat, amelyekkel hozzájárulnak rászoruló embertársaink karácsonyi ünnepéhez.
* A vízivárosi rózsafüzér-társulat december 2-án (vasárnap) 17:00 órakor tartja a titokcserét a templomban. Minden tagot szeretettel várunk.
* Ádventi időben roráte, hajnali szentmiséket tartunk plébániatemplomainkban:  
  **A Szent Imre templomban** hétfőtől szombatig reggel 6 órakor. A szentmisék alatt gyónási lehetőséget biztosítunk. Adventi időben keddenként a Szent Imre templomban nem lesz 8 órakor szentmise. A Szent Antal litániát a roráte szentmise után végezzük el.  
  **A Vízivárosi templomban** csütörtökönként és péntekenként reggel 6 órakor lesznek hajnali szentmisék. A szentmisék előtt negyed órával és közvetlen a szentmisék után gyónási lehetőséget biztosítunk.
* December 6-án, Csütörtökön 18 órakor a Szent Imre templomban lesz a város egyházközségeinek közös elsőcsütörtöki eucharisztia ünnepe. Megyés püspök atya tart szentmisét a város papságával, amelyet a hívekkel végzett közös engesztelő szentségimádás követ. Kérjük a kedves híveket, jöjjenek el a közös szentmisére és szentségimádásra.
* December 7-én, pénteken az esti szentmisét követően a belvárosi képviselőtestület gyűlése lesz a Szent Imre templomban.
* A Vízivárosi Jézus Szíve templomban december 8-án, szombaton, az Engesztelő Imacsoport 12 órától imaórát tart, mindenkit sok szeretettel várnak.
* A Vízivárosi Jézus Szíve templomban december 8-án és 9-én a szentmisék után „Mikulás-meglepetés” lesz a gyerekeknek.
* A Szent Imre templomban december 9-én, vasárnap a 9 órai szentmisét követően Szent Miklósra emlékezünk, verssel, énekkel köszönthetik a gyerekek.
* Idén is lehetőségünk van tartós élelmiszerrel segíteni rászoruló embertársainkon. A Szent Imre templomban a templom közepén levő Szent József oltárnál, a vízivárosi templomban a Szent Család oltárnál, a Szemináriumi templomban pedig a sekrestyében tudják leadni a felajánlott csomagokat december 16-ig. Ádvent utolsó hetében a karitászcsoport tagjai az így összegyűlt tartósélelmiszert eljuttatják rászoruló testvéreinknek. Idén is csatlakozhatnak az ádventi felajánláshoz a gyerekek is. Ha van olyan játékuk, ami még ép, jó állapotban van, de ritkábban, vagy már egyáltalán nem játszanak vele, hozzák el a templomba és helyezzék el a felnőttek adományai mellé, hogy karácsonykor örömöt okozhassanak a nehezebb sorsú gyermekeknek.
* Idén is megnyílt a Püspöki Palota kertjében a hagyományos „Adventi udvar”. Az udvarba várják mindazokat, akik szeretnének valódi csendes, békés, imádságban eltöltött karácsonyi készülődést. A látogatás során igényes kézműves tárgyakat lehet vásárolni ajándékba és jótékonysági céllal. Szombat és vasárnap 10-19 óra között, advent utolsó hetében hétköznapokon is várják 14-19 óra között a látogatókat. Szombatonként délután 16 órakor kezdődik a közös adventi gyertyagyújtás Spányi Antal megyés püspök vezetésével és az egyházmegye iskoláinak, óvodáinak gyermekműsorával. Az udvarban elindul az Egymillió csillag a szegényekért karitász akció.
* A Szent Imre templom urnatemetője a templomi liturgiák ideje alatt, illetve az Egyházmegyei Múzeum nyitvatartási idejében (keddtől szombatig 10 és 18 óra között) látogatható.

## 

Plébániahivatal címe: Székesfehérvár Arany János u. 9. Telefon (06-22) 315-114 email cím: szfvarbelvaros@gmail.com

Nyitva tartás: szerda kivételével, munkanapokon 8-től 12 óráig és 13-tól 16 óráig. Szerdán a plébánia hivatal zárva tart.   
Dózsa István plébános atya 06-30/628-16-11 dozsaistvan@gmail.com

Visnyei László káplán atya 06-20/285-73-88 visnyeilaci@gmail.com

Sisa István Lénárd diakónus atya 06-30/859-64-94 sisa.istvan.lenard@gmail.com